Athens everyday: Αντώνης Σαμαράς: το πορτραίτο ενός ηγέτη (που ναι ψηλός και όμορφος και τον αγαπάμε όλοι)\nΦωτιά και γουάι-φάι στους προσκυνημένουςΉταν πολλοί αυτοί που ξαφνιάστηκαν από την παρουσία του πρωθυπουργού στην βουλή την περασμένη Κυριακή κατά της συζήτησης για την πρόταση μομφής. Κατ’ αρχήν από το ίδιο το γεγονός. Ήταν μόλις η τρίτη φορά που ο κ. Σαμαράς καταδέχτηκε να περάσει τις πύλες του ‘’ναού της δημοκρατίας’’ κατά την περίοδο της διακυβέρνησής του. Αυτό όμως που εντυπωσίασε ήταν ο τρόπος με τον οποία συγκροτήθηκε η παρουσία του, η ταύτιση της αντιπαράθεσης με την απαξία, η υποβάθμιση του λόγου στα επίπεδα του γάργαρου βρυχηθμού ή του ρεψίματος. Η διατύπωση του συγκεκριμένου πολιτικού ήθους με τους όρους του συγκεκριμένου ρητορικού ύφους.


Σίγουρα όλοι μας αναμέναμε κάτι περισσότερο αλλά τα φιλικά και ιδιαίτερα αυτά που γίνονται στην Αυστρία δεν είναι για να επιβεβαιώσουμε τις δυνατότητες του φετινού ΑΠΟΕΛ. Η ομάδας επιστρέφει αργά απόψε στην Κύπρο μετά από ένα δεκαπενθήμερο εντατικής προετοιμασίας στην Αυστρία και από τη Δευτέρα μπαίνει στην τελική ευθεία ενόψει Σκεντερμπέου. Αν δεν προέκυπτε ο τραυματισμός του Αλμέιδα θα λέγαμε ότι όλα δούλεψαν τέλεια σε σχέση με το πλάνο και τις προσδοκίες της τεχνική ηγεσίας. Το ότι ο Βραζιλιάνος είναι παροπλισμένος αναγκάζει εδώ και λίγες μέρες τον Γιοβάνοβιτς να σκέφτεται εναλλακτικές λύσεις τις οποίες ουσιαστικά δοκίμασε και στον αγώνα με την Σπάρτα Πράγας. Ο Σολάρι δείχνει να είναι η πρώτη επιλογή του προπονητή σε περίπτωση που επιβεβαιωθούν οι προβλέψεις πολλών που θέλουν τον Αλμέιδα να μην προλαβαίνει τον πρώτο αγώνα με τους Αλβανούς. Αυτό δοκιμάστηκε και στο μεγαλύτερο διάστημα του χτεσινού αγώνα και παρόλο που η κατοχή μας ήταν ανούσια αυτό δεν μπορεί να χρεωθεί στον Σολάρι. Και αυτό γιατί ο Μαντούκα δεν μπόρεσε να πάρει ουσιαστικές πρωτοβουλίες αγωνιζόμενος ως οργανωτικός μέσος κάτι που έγινε στην επανάληψη όταν πέρασε στον αγώνα ο Μαρσίνιο.\nΟ πασπαρτού έκανε μετά από καιρό αυτό που ξέρει καλύτερα βγάζοντας μια κάθετη πάσα στον Ατόρνο που ήταν μισό τέρμα. Ο Παραγουανός από την πλευρά του φρόντισε να επιβεβαιώσει όλα όσα βλέπουμε και ακούμε ότι κερδίζει συνεχώς έδαφος και χτυπά με αξιώσεις θέση βασικού.\nΗ προσοχή πολλών ήταν και χτες στραμμένη στον Ολιβέιρα μετά και την μέτρια παρουσία του με την Κλουζ. Αν και η αμυντική μας γραμμή δεν πιέστηκε ιδιαίτερα ο Βραζιλιάνος έδειξε να προσαρμόζεται στις συνθήκες του αγώνα και ήταν πιο σίγουρος στις κινήσεις του. Ο χρόνος λειτουργεί υπέρ του ως ένα βαθμό αν αναλογιστούμε την ετοιμότητα που έδειξε μεταξύ Κλουζ και Σπάρτα και το ζητούμενο είναι αν ο Γιοβάνοβιτς του εμπιστευτεί θέση βασικού με τη Σκεντερμπέου.\nΠροηγούμενο Τελική πρόβα με τους Τσέχους\nΕπόμενο Μετράμε αντίστροφα


Από την ενοχή στην αυτοκριτική: Μονοπάτια αυτογνωσίας. - Ξένια Κυβέλλου\n« Αγκύρης ένοχον βάρος»\nΗ ενοχή εισβάλλει μέσα μας. Δεν μας αφήνει επιλογή. Είναι η συνείδηση μας, είναι το γράμμα της ηθικής μέσα μας. Μεγαλώνει πλάι μας και γίνεται ο καλύτερος φίλος μας ή ο αδυσώπητος εχθρός μας. Η ύπαρξη της έρχεται από το παρελθόν, χωρίς χρονικό σημείο, καταλαμβάνει το παρόν και επηρεάζει το μέλλον γραπώνοντας όλες τις επιλογές μας. Φέρει βάρος όπως μια άγκυρα και μας σκαλώνει, μας βυθίζει. Με την ωριμότητα, δεν την πολεμάμε, την υπολογίζουμε.\nΕνοχή και σχέσεις\nΟ ψυχικά ώριμος άνθρωπος φέρει μέσα του την ενοχή ως οδηγό. Την χρειάζεται και την συμβουλεύεται χωρίς να καθορίζεται από αυτήν. Τα αισθήματα ενοχής παίζουν ένα εξαιρετικά μεγάλο ρόλο στις σχέσεις μας. Σε μερικές περιπτώσεις εξωτερικεύονται ανοιχτά, σε άλλες διακρίνονται από τη συμπεριφορά, τη στάση, τον τρόπο σκέψης και αντίδρασης του ανθρώπου. Υπάρχουν όμως περιπτώσεις που η προσωπικότητα ενός ανθρώπου καθοδηγείται από τα ενοχικά αισθήματα, που τον οδηγούν να τείνει συνεχώς να αισθάνεται ένοχος με την παραμικρή αιτία παίρνοντας επάνω του και το παραμικρό σφάλμα. Διεκδικεί την ιδιοκτησία των δικών του αλλά και των ξένων λαθών. Βασικό χαρακτηριστικό ότι υποχωρεί πάντα στις αντιδικίες παραδεχόμενος αμέσως το δικό του άδικο και μοιάζει να αναζητά και πολλές φορές να προκαλεί την τιμωρία του. Η ενοχή στις σχέσεις εμφανίζεται τότε ως υποχωρητικότητα και ενδοτικότητα.\nΗ ενοχή ως άμυνα\nΗ ενοχή είναι ασυνείδητη. Όταν διακρίνουμε συνειδητά αισθήματα ενοχής και αυτόματης παραδοχής της αναρωτιόμαστε εάν ορίζουν την συμπεριφορά ενός ατόμου με την συμμετοχή τους στους μηχανισμούς άμυνας. Στις περιπτώσεις αυτές δεν οδηγούν σε οδύνη και το άτομο μοιάζει σαν να τα χρησιμοποιεί ως πυξίδα για την συμπεριφορά του. Η αμφιβολία για τη γνησιότητα των συνειδητών αισθημάτων ενοχής ενισχύεται από το ότι το άτομο αν και κατηγορεί ανοικτά τον εαυτό του, δεν επιδιώκει καμία αλλαγή. Το άδικο στην συμπεριφορά του δεν οδηγεί σε αυτοκριτική και σε αλλαγή είτε στάσης είτε πεποιθήσεων. Αντίθετα είναι πεπεισμένο ότι αξίζει τον θαυμασμό για το θάρρος του να ομολογεί ανοικτά την ενοχή του ενώ ταυτόχρονα περιφρονεί οποιαδήποτε κριτική. Αυτή η αντίφαση σε μερικές περιπτώσεις είναι ευδιάκριτη.\nΗ ενοχή στην Ψυχοθεραπεία\nΗ συνειδητή ενοχή και η προθυμία ανάληψης της φαίνεται να συνδέεται με έντονο άγχος απόρριψης. Το άτομο προσπαθεί να προστατεύσει τον εαυτό του από την κριτική και την αποδοκιμασία, αναλαμβάνοντας αυτόματα κάθε ευθύνη. Η ενοχή καλύπτει κατά αυτόν τον τρόπο την ανασφάλεια του ατόμου και τον φόβο ότι θα χάσει την αγάπη των σημαντικών άλλων στην ζωή του.\nΗ ενοχή χρησιμοποιείται και σε μια άλλη περίπτωση: Στην αδυναμία άσκησης κριτικής προς τους άλλους. Η ανικανότητα κριτικής προς το περιβάλλον οδηγεί στην ανάληψη της ευθύνης από εμάς με κατάληξη την τάση να θεωρούμε πάντα υπόλογο τον εαυτό μας αντί να αξιολογούμε αντικειμενικά την κατάσταση. Εδώ διακρίνεται μια αναστολή: Το άτομο δεν μπορεί να σταθεί σε μια αντιδικία χωρίς υπερβολική συναισθηματική εμπλοκή, και δεν δύναται να αμύνεται ή να επιτίθεται εμφανίζοντας την πρέπουσα αυτοπεποίθηση στην διεκδίκηση των δικαιωμάτων του. Όταν αυτή η αυτοπεποίθηση είναι απούσα κυριαρχεί το αίσθημα αδυναμίας και η ενοχή δρα ενισχυτικά σε αυτό το αίσθημα αδυναμίας και ανασφάλειας.\nΗ Ψυχοθεραπεία οφείλει να ανακαλύψει το κρυμμένο νόημα της ενοχής και να οδηγήσει το άτομο στην αυτοσυνείδηση. Η αποκωδικοποίηση της σημασίας των αισθημάτων ενοχής, στον ψυχισμό κάθε ατόμου είναι διαφορετική. Μολονότι η ενοχή είναι προσαρμοστική για την ζωή και την κοινωνικοποίηση του ανθρώπου γίνεται τροχοπέδη στην εξέλιξη της προσωπικότητας, εάν συμμετέχει στην άμυνα. Το σημαντικό είναι ότι παρεμποδίζει την αυτοκριτική αποτρέποντας την αλλαγή και μειώνοντας την αυτοεκτίμηση. Η αλλαγή προϋποθέτει την επαφή με την πραγματικότητα, από την οποία η ενοχική ματιά μας απομακρύνει μετατρέποντας το «πρέπει» και το «απαγορεύεται» της ενοχής σε κενό γράμμα. Αντί να αλλάζουμε συμβιβαζόμαστε, θυσιάζοντας τις επιθυμίες μας στη διαρκή αναζήτηση της επιδοκιμασίας και της αποδοχής από τους σημαντικούς άλλους στην ζωή μας.\nΕν κατακλείδι η αυτοκριτική και η διεκδίκηση απαιτούν θάρρος. Είναι ευθύνη μας να το ανακαλύψουμε ακολουθώντας το μονοπάτι της αυτοσυνείδησης.\nTags: άμυνα, αυτογνωσία, Ευθύνη, φόβος, ψυχοθεραπεια


Στη BDO παρακολουθούμε συνεχώς την εξέλιξη της κατάστασης με τον COVID-19. Η υγεία και η ασφάλεια των εργαζομένων, των πελατών μας και άλλων ενδιαφερομένων είναι πολύ σημαντική για εμάς.\nΣύμφωνα με το σχέδιο έκτακτης ανάγκης, έχουμε εφαρμόσει μέτρα τόσο για την προώθηση της υγείας του προσωπικού μας όσο και για τη διασφάλιση της συνέχισης της εργασίας μας σε ό,τι αφορά στους πελάτες μας. Αξιολογούμε την κατάσταση σε καθημερινή βάση και ακολουθούμε τις συστάσεις που κοινοποιούν καθημερινά οι Ελληνικές Αρχές. Το προσωπικό μας ενημερώνεται σε τακτικά για τις εξελίξεις, τις διαδικασίες και τις κατευθυντήριες γραμμές, καθώς εξελίσσεται η κατάσταση.\nΑκόμη και κάτω από αυτές τις εξαιρετικά δύσκολες συνθήκες, δεσμευόμαστε για τη συνέχιση παροχής υπηρεσιών στους πελάτες μας καθώς έχουμε εφαρμόσει ευέλικτες μεθόδους εργασίας, χρησιμοποιώντας τα προηγμένα εργαλεία τεχνολογίας που διαθέτουμε και είμαστε πλήρως προετοιμασμένοι να εκτελέσουμε το έργο μας εξ αποστάσεως.\nΟι ομάδες μας είναι και θα συνεχίσουν να είναι σε διαρκή επικοινωνία μαζί σας ώστε να ρυθμίσουμε τον τρόπο με τον οποίο θα συνεργαστούμε για την εκτέλεση των εργασιών μας.\nΝα παραμένετε ασφαλείς.


Η Λίζα και (όλοι) οι άλλοι....: Pay it forward\nBUTTERFLY 1 Μαΐου 2016 - 10:01 μ.μ.\nΑπιστευτο υπεροχο μοναδικο!!!\nΘα μπει οπωσδηποτε στην Επανασταση!γιατι η επανασταση της καλοσυνης ΔΕΝ ειναι ουτοπια! Συμβαινει ΤΩΡΑ γυρω μας διπλα μας!\nΛίζα 12 Δεκεμβρίου 2016 - 12:38 π.μ.\nΉμουν σίγουρη ότι θα έβλεπα αυτό το σχόλιο! :)\nBUTTERFLY 6 Μαΐου 2016 - 9:43 μ.μ.\nΩωωω σε μερσώ! <3


GRAND SLAM | Ειδήσεις, νέα, ενημέρωση, Βαθμολογίες, αποτελέσματα\nΤσιτσιπάς: «Οι γυναίκες να παίζουν 5 σετ στα grand slams»\nΟ Στέφανος Τσιτσιπάς προχώρησε σε μια δήλωση κατά την διάρκεια του Μiami Open για το γυναικείο τένις και προκάλεσε αντιδράσεις.\nto10.gr - 27/03/2022 12:19\nΟ Ναδάλ θέλει τον Τζόκοβιτς στα Grand Slam\nΟ Ράφα Ναδάλ τόνισε πως θα ήταν καλό να αγωνιστεί ο Νόβακ Τζόκοβιτς στα Grand Slam ακόμα και αν δεν έχει εμβολιαστεί.\nto10.gr - 22/02/2022 00:31\nΤζόκοβιτς: «Αν πρέπει να κάνω το εμβόλιο θα εγκαταλείψω το Roland Garros» (pic)\nΟ Νόβακ Τζόκοβιτς αποκάλυψε πως δεν θα συμμετάσχει σε μελλοντικά Grand Slam αν είναι απαραίτητο να κάνει το εμβόλιο για τον κορωνοϊό.\nto10.gr - 15/02/2022 10:31\nΝαδάλ - «Θα ήθελα να έπαιζε εδώ ο Τζόκοβιτς»\nΟ Ράφα Ναδάλ μίλησε ξανά για τον Νόβακ Τζόκοβιτς, τονίζοντας πάντως ότι έχει κουραστεί να μιλά συνέχεια για το ίδιο θέμα.\nto10.gr - 17/01/2022 11:54\nΝαδάλ – «Θα ήθελα να έπαιζε εδώ ο Τζόκοβιτς»\nΟ Ράφα Ναδάλ ξεπέρασε χωρίς απώλειες το πρώτο του εμπόδιο στο Australian Open και συνεχίζει την πορεία του προς τον 21ο Grand Slam τίτλο του.\nto10.gr - 17/01/2022 09:19\nΘετική στον κορωνοϊό η Παβλιουτσένκοβα (pic)\nΘετική στον Covid-19 βρέθηκε η Αναστασία Παβλιουτσένκοβα κατά την άφιξή της στη Μελβούρνη για το Αυστραλιανό Open.\nto10.gr - 31/12/2021 01:20\nΚορυφαία αθλήτρια της χρονιάς η Μαρία Σάκκαρη\nΓια δεύτερη σερί χρονιά η Μαρία Σάκκαρη αναδείχτηκε καλύτερη αθλήτρια για το 2021 στα βραβεία του ΠΣΑΤ μετά από σχετική ψηφοφορία.\nto10.gr - 22/12/2021 19:06\nΖβέρεφ: «Στόχος μου για φέτος να ανεβώ στο Νο.1 του κόσμου»\nΟ Αλεξάντερ Ζβέρεφ μίλησε για τους στόχους που έχει τη φετινή χρονιά. τονίζοντας πως θέλει να κατακτήσει Grand Slam και να φτάσει στο Νο.1 του κόσμου.\nto10.gr - 20/12/2021 01:59\nΖβέρεφ – «Στόχος μου για φέτος να ανεβώ στο Νο.1 του κόσμου»\nΝαδάλ: «Δεν έχω μεγάλες προσδοκίες μετά τον τραυματισμό μου»\nΟ Ράφα Ναδάλ επιστρέφει στα court μετά από 4,5 μήνες, αντιμετωπίζοντας στις 17:00 τον Άντι Μάρεϊ στο τουρνουά επίδειξης του Αμπου Ντάμπι.\nto10.gr - 17/12/2021 18:34\nΝαδάλ – «Δεν έχω μεγάλες προσδοκίες μετά τον τραυματισμό μου»\nΣυμφωνεί ο Ναδάλ με τον Τσιτσιπά για το εμβόλιο;\nΟ Ραφαέλ Ναδάλ πήρε ξεκάθαρη στάση υπέρ του εμβολιασμού, τονίζοντας ότι όλοι οφείλουμε να δείχνουμε εμπιστοσύνη στους γιατρούς.\nto10.gr - 13/11/2021 15:58\nΗ ATP εξετάζει τη θέση χρονικού ορίου στα toilet breaks των τενιστών μετά τα όσα συνέβησαν σε Cincinati και US Open με τον Στέφανο Τσιτσιπά.\nΓιώργος Διαλυνάς - 17/09/2021 10:20\nΤα συγχαρητήρια στον Μεντβέντεφ από τον κόσμο του Τένις (pics)\nΟ Ντανίλ Μεντβέντεφ επικράτησε χθες του Νόβακ Τζόλοβιτς στον τελικό του US Open, παίρνοντας το πρώτο του Grand Slam και αστέρες του τένις έσπευσαν να τον συγχαρούν.\nΓιώργος Διαλυνάς - 13/09/2021 14:35\nUS Open - Η πιο μεγάλη ώρα είναι τώρα για τον Νόβακ Τζόκοβιτς\nΜεγάλη μέρα για τον Νόβακ Τζόκοβιτς ο οποίος σήμερα κόντρα στον Ντανίλ Μεντβέντεφ μπορεί να φτάσει τα 21 Grand Slam και στο πρώτο Calendar Slam από το 1969\nΑλέκος Χρυσικόπουλος - 12/09/2021 11:16\nUS Open – Η πιο μεγάλη ώρα είναι τώρα για τον Νόβακ Τζόκοβιτς\n6ος ημιτελικός Grand Slam για Τσιτσιπά - Σάκκαρη\nΜε την πρόκριση της Μαρίας Σάκκαρη στις «4» του US Open, η Ελλάδα κατάφερε να συμπληρώσει τους έξι ημιτελικούς στη σύγχρονη era σε Grand Slam διοργανώσεις.\nto10.gr - 09/09/2021 07:28\n6ος ημιτελικός Grand Slam για Τσιτσιπά – Σάκκαρη\nΦοβερός Ναδάλ, κατέκτησε τον 19ο Grand Slam τίτλο του (vid)\nΟ Ράφα Ναδάλ επικράτησε με 3-2 σετ του Ντανιίλ Μεντβέντeφ στον τελικό του US Open και κατέκτησε τον 4ο τίτλο του στο εν λόγω τουρνουά και 19ο στην κατηγορία Grand Slam.\nto10.gr - 09/09/2019 07:12\nUS Open: Θρίαμβος για Αντρεέσκου που σόκαρε την Σερένα (vid)\nΗ 19χρονη Μπιάνκα Αντρεέσκου είναι η νέα κάτοχος του US Open αφού επικράτησε με 2-0 σετ της 38χρονης Σερένα Γουίλαμς.\nto10.gr - 08/09/2019 07:29\nFeDal πράξη... 39η\nΗ θρυλική κόντρα του Ρότζερ Φέντερερ με τον Ράφα Ναδάλ είναι το πολυαναμενόμενο γεγονός στα ημιτελικά του Roland Garros, με τους δύο τενίστες να συγκρούονται για 39η φορά στην απίστευτη καριέρα τους, στο «σπίτι» του Ισπανού.\nto10.gr - 07/06/2019 11:08\nRoland Garros: Όλα τα φώτα στο πολυαναμενόμενο Φέντερερ – Ναδάλ\nΦέντερερ εναντίον Ναδάλ στα ημιτελικά του Roland Garros\nΟ Ρότζερ Φέντερερ βρίσκεται στους 4 του γαλλικού Grand Slam, μετά τη νίκη του επί του Σταν Βαβρίνκα με 3-1 σετ, όπου θα βρει μπροστά του τον Ράφα Ναδάλ.\nto10.gr - 04/06/2019 20:23\nΑπίστευτο: Πρόστιμο της Ομοσπονδίας στην αντίπαλο της Σάκκαρη στο Roland Garros\nΗ αντίπαλος της Μαρίας Σάκκαρη στο Roland Garros, Άννα Τατισβίλι, τιμωρήθηκε με πρόστιμο από την Παγκόσμια Ομοσπονδία για την κακή εικόνα της στο τουρνουά.\nto10.gr - 03/06/2019 19:36\nΣτους 8 του Roland Garros και ο Τζόκοβιτς\nΟ Νόβακ Τζόκοβιτς πέρασε μάλλον εύκολα το εμπόδιο του Λέναρντ Στρουφ με 3-0 και βρίσκεται και αυτός στα προημιτελικά του Roland Garros.\nto10.gr - 03/06/2019 15:50\nΟ King Roger «καθάρισε» και περιμένει\nΟ Ρότζερ Φέντερερ συνεχίζει την εξαιρετική πορεία του στο Roland Garros και έγινε ο πρώτος παίκτης που προκρίνεται στη φάση των 8 επικρατώντας του Μάγερ με 3-0 σετ.\nto10.gr - 02/06/2019 17:48\nΑπόλυτος θριαμβευτής, ο Τζόκοβιτς, εξαφάνισε τον Ναδάλ (vids)\nΗ μεγάλη αναμέτρηση που όλοι περίμεναν, αποδείχθηκε τελικά ντέρμπι μόνο στα… χαρτιά. Εκτός κλίματος ο Ναδάλ, έχασε από έναν τρομακτικό Τζόκοβιτς με 3-0 σετ, με τον Σέρβο να κατακτά το βαρύτιμο τρόπαιο του αυστραλιανού Grand Slam.\nto10.gr - 27/01/2019 12:52\nΣε γαλλικά χέρια το διπλό ανδρών στο Grand Slam της Μελβούρνης.\nΤο δίδυμο των Νικολά Μαού και Πιέρ Ιγκ Ερμπέρ, έγραψε Ιστορία στο τένις με την κατάκτηση του Grand Slam της Μελβούρνης.\nto10.gr - 27/01/2019 12:39\nΈτσι πήρε το πρώτο σετ ο «Νόλε» (vid)\nΟ Νόβακ Τζόκοβιτς έκανε δια… περιπάτου το 1-0 στα σετ επί του μεγάλου του αντιπάλου, Ράφα Ναδάλ.\nto10.gr - 27/01/2019 12:08\nLIVE: Η τιτανομαχία Ναδάλ-Τζόκοβιτς για το αυστραλιανό Grand Slam\nLIVE: Η τιτανομαχία Ναδάλ-Τζόκοβιτς για το αυστραλιανό Grand Slam. Ο Ράφα Ναδάλ και ο Νόβακ Τζόκοβιτς διασταυρώνουν τις... ρακέτες τους στον τελικό του Αυστραλιανού Open με έπαθλο την κατάκτηση του βαρύτιμου τροπαίου του Grand Slam της Μελβούρνης.\nto10.gr - 27/01/2019 10:15\nLIVE : Η τιτανομαχία Ναδάλ-Τζόκοβιτς για το αυστραλιανό Grand Slam\nΤο trailer της μονομαχίας Ναδάλ-Τζόκοβιτς (vid)\nTo Australian Open μας βάζει στο κλίμα της πολυαναμενόμενης κόντρας του Ράφα Ναδάλ με τον Νόβακ Τζόκοβιτς με φόντο την κατάκτηση ενός ακόμα Grand Slam για τους δύο μεγάλους τενίστες.\nto10.gr - 27/01/2019 08:11\nΠάνω απ’ όλα ας απολαύσουμε την Τιτανομαχία!\nΜε το μεγάλο ντέρμπι Τζόκοβιτς-Ναδάλ που θα κοντραριστούν με έπαθλο την κατάκτηση του Grand Slam της Μελβούρνης καταπιάνεται στοιχηματικά ο Νίκος Καπίρης.\nto10.gr - 26/01/2019 12:04\nΆνετες προκρίσεις για Κέρμπερ και Κβίτοβα στους 16 του Αυστραλιανού Open\nΟι Αντζελίκ Κέρμπερ (Νο.2) και Πέτρα Κβίτοβα (Νο.6), επιβεβαίωσαν τα προγνωστικά και προκρίθηκαν με άνεση στη φάση των 16 του Grand Slam της Μελβούρνης.\nto10.gr - 18/01/2019 15:40\nΜαρία Σάκκαρη και Στέφανος Τσιτσιπάς ξεκίνησαν με νίκη τις υποχρεώσεις τους για το Grand Slam της Μελβούρνης και βάσει των επόμενων αντιπάλων τους μπορούν να προκριθούν και πάλι.\nto10.gr - 14/01/2019 10:42\nΜεγάλη πρόκριση της Σάκκαρη επί της Οσταπένκο στο Αυστραλιανό Open\nΗ Μαρία Σάκκαρη ξεκίνησε με νίκη στο Grand Slam της Μελβούρνης, επικρατώντας με 2-1 σετ της Γέλενα Οσταπένκο και κερδίζοντας το εισιτήριο για τον επόμενο γύρο της διοργάνωσης.\nto10.gr - 14/01/2019 08:01


Η ΠΕΓΚΥ ΤΡΙΚΑΛΙΩΤΗ ΜΙΛΑ ΓΙΑ ΤΑ 'ΟΡΓΙΣΜΕΝΑ ΝΙΑΤΑ' ΚΑΙ ΤΗΝ "ΑΠΟΛΟΓΙΑ ΤΗΣ Μ. ΚΙΟΥΡΙ" - Onlytheater\nΗ ΠΕΓΚΥ ΤΡΙΚΑΛΙΩΤΗ ΜΙΛΑ ΓΙΑ ΤΑ 'ΟΡΓΙΣΜΕΝΑ ΝΙΑΤΑ' ΚΑΙ ΤΗΝ "ΑΠΟΛΟΓΙΑ ΤΗΣ Μ. ΚΙΟΥΡΙ"\nΗμερομηνία: Τρίτη, 06/02/2018 10:17\nΣυνέντευξη στο klik με μια χαρισματική γυναίκα-παιδί που ξεχωρίζει τόσο με τις εκπληκτικές ερμηνείες της, όσο και με το ήθος & την αξιοπρέπεια που αποπνέει .-Από τη Μανταλένα Μαρία Διαμαντή\nΈνα παραμυθένιο καμαρίνι που σου δίνει την εντύπωση ότι το έχει αγγίξει κάποια νεράιδα με το μαγικό της ραβδί. Ρομαντισμός μιας άλλης εποχής κυριαρχεί, ένα γλυκύτατο κορίτσι με βλέμμα μελαγχολικό και καλοσυνάτο, μου χαμογελά και με την αισθαντική της φωνή, με ρωτά:" Σου άρεσε η παράσταση;"\nΔεν απαντώ αμέσως... Ίσως γιατί πρώτη φορά βλέπω μπροστά μου ένα πρόσωπο σα να είναι βγαλμένο από τα αριστουργήματα της κλασικής λογοτεχνίας. Μια ηρωίδα από τις "Μικρές Κυρίες" της Λουίζα `Αλκοτ ή από την "Περηφάνια και προκατάληψη" της Τζέιν Όστεν...\n"Συγχαρητήρια για την παράσταση... Ήσασταν υπέροχη..."της λέω τελικά, κι επειδή εκείνη έχει αντιληφθεί την αμηχανία μου, με ρωτά για το σχολείο (ήμουν μαθήτρια γυμνασίου τότε) και αν μου άρεσε το θέατρο γενικά.\nΕκείνη την εποχή κρατούσα ημερολόγιο και θυμάμαι ότι είχα γράψει τις εντυπώσεις μου για το "Φιντανάκι" του Παντελή Χορν, όπου πρωταγωνιστούσε η Πέγκυ Τρικαλιώτη, δίπλα στον Άλκη Κούρκουλο, την Ντίνα Κώνστα, την Μπέσυ Μάλφα, σε σκηνοθεσία Σταμάτη Φασουλή.\nΑπό τη θεατρική περίοδο 1996, ερχόμαστε στο 2018...\nΜέσα σε 22 χρόνια η Πέγκυ Τρικαλιώτη νομίζω πως κέρδισε το προσωπικό της στοίχημα, καθώς εξελίχθηκε σε μια από τις καλύτερες ηθοποιούς της γενιάς της. Όπως κανείς δεν μπορεί να αμφισβητήσει ότι είναι γεννημένη ηθοποιός, δεν είναι δυνατό να ξεχάσει τις καθηλωτικές ερμηνείες της στο θέατρο, την τηλεόραση και τον κινηματογράφο.\nΗ υποκριτική της ικανότητα...χαμαιλεοντική.\nΑπό την Πηνελόπη στο "Η αγάπη άργησε μια μέρα" της Λιλής Ζωγράφου, τη Ρηνούλα στην "Πρόβα Νυφικού" της Ντόρας Γιαννακόπουλου, την Ευρυδίκη της "10ης εντολής" και την Έλλη στον "3ο Νόμο" του Πάνου Κοκκινόπουλου και πολλούς ακόμη εκπληκτικούς ρόλους, αυτήν τη σεζόν υποκλινόμαστε στο ταλέντο της για την ερμηνεία της ως Άλισον στα "Οργισμένα νιάτα" του Τζορτζ Όσμπορν, ενώ σε λίγες μέρες θα ενσαρκώσει το ρόλο της Μαρί Κιουρί στην "Απολογία" της.\nΜε αφορμή αυτές τις εξαιρετικές παραστάσεις, είχαμε μια ιδιαίτερα ενδιαφέρουσα συζήτηση.\nΗ ζωή είναι απρόβλεπτη κι εξελίσσεται όπως εκείνη θέλει αν και καμιά φορά "ακούει" τις επιθυμίες μας...\nΟι σκέψεις μου από το εφηβικό μου ημερολόγιο για ένα ξεχωριστό πλάσμα, μεταφέρονται στο διαδικτυακό περιοδικό Klik. Ενώ το Δεκέμβριο του 1999, συναρπάζει στο εξώφυλλο του ΚΛΙΚ δίπλα στην Καριοφυλλιά Καραμπέτη και τη Νατάσα Καλογρίδη... "Οι ΄Αγγελοι του Skriker" ήταν ο τίτλος του αφιερώματος... Μπορεί να έχει περάσει σχεδόν μια εικοσαετία από τότε, η Πέγκυ Τρικαλιώτη, όμως, παραμένει ένα τρυφερό "κορίτσι" -κι ας είναι μανούλα τώρα πια - λεπτεπίλεπτο, με εφηβικό κορμί, έμφυτη αθωότητα που σε κάθε του φράση αποπνέει ποιότητα και αξιοπρέπεια.\n-Πρωταγωνιστείτε στο έργο του Τζον Όσμπορν , "Οργισμένα νιάτα". Θα ήθελα να μου μιλήσετε γι`αυτό και για τη συνεργασία σας με τους συντελεστές της παράστασης.\n- Είμαι πολύ χαρούμενη που παίζω σε ένα κλασικό κείμενο, σε ένα κλασικό έργο με πραγματικά πολύ όμορφους χαρακτήρες. Νοιώθω πραγματικά τυχερή φέτος γιατί όλοι οι συνεργάτες της παράστασης γίναμε μια ισχυρή ομάδα που κάθε βράδυ δίνει τον καλύτερο της εαυτό.\n-Yποδύεστε έναν ιδιαίτερο ρόλο, αυτόν της Άλισον. Μιας κοπέλας που είναι εγκλωβισμένη από όλες τις απόψεις και παλεύει να απελευθερωθεί από όλα εκείνα που την κρατάνε πίσω. Ποιο θεωρείτε ότι είναι αυτό που την κρατάει περισσότερο δέσμια σε αυτήν την κατάσταση και πως θα μπορούσε να προχωρήσει στη ζωή της, απεγκλωβισμένη πια;\n- Την Άλισον την κρατάει εγκλωβισμένη η ίδια της η ανασφάλεια. Μια ανασφάλεια που την κρατάει δέσμια σε μια κακοποιητική σχέση για την ίδια. Στην διάρκεια του έργου ζούμε την ενηλικίωση της, τον απεγκλωβισμό της και το επόμενο βήμα της στη ζωή.\n-Ο Τζιμι και η Άλισον είναι ένα ζευγάρι που διακρίνεται για το αυτοκαταστροφικό του πάθος. Τι είναι αυτό που τους συνδέει τελικά; Η συνήθεια, η αγάπη, η πορεία τους προς την ενηλικίωση;\n- Όλα αυτά μαζί. Η αγάπη έγινε συνήθεια και μαζί χέρι χέρι ενηλικιώθηκαν. Η ιστορία τους δεν διαφέρει από τις περισσότερες ιστορίες που ή έχουμε ζήσει οι ίδιοι ή βλέπουμε δίπλα μας.\n-Τί σημαίνει για εσάς "οργισμένο νιάτο"; Έχετε υπάρξει;\n- Θέλω να πιστεύω στην οργή των νέων. Νομίζω ότι χωρίς αυτό η ανθωπότητα δεν θα πήγαινε μπροστά. Πρέπει κάποιος να αναζητήσει την αλλαγή για να μπορέσει να βρει τρόπο να την κάνει. Οι νέοι οργίζονται με την στασιμότητα και είναι οι μόνοι που μπορούν πραγματικά να δράσουν. Ναι υπήρξα κι εγώ οργισμένο νιάτο και εύχομαι να είναι έτσι και η κόρη μου.\n-Συναντήσατε" ίσως, κάποιο "κομμάτι" του εαυτού σας στην Άλισον;\n- Με την Άλισον διαφέρουμε πάρα πολύ. Πάντα όμως στους ρόλους μου ψάχνω να βρω το οικείο, αλλιώς είναι πολύ δύσκολο να τους προσεγγίσω. Έτσι και εδώ υπάρχουν σημεία που συναντιέμαι με την Άλισον.\n-Θα ήθελα να μου μιλήσετε και για την επόμενη συνεργασία σας. Το ρόλο- πρόκληση που θα υποδυθείτε, αυτόν της Μαρί Κιουρι. Μια σπουδαία επιστήμονας. Η πρώτη γυναίκα που κέρδισε βραβείο Νόμπελ και μάλιστα δύο φορές.\n- Ένα καλοκαιρινό απόγευμα η Ευσταθία άρχισε να μου μιλάει για την μαντάμ Κιουρί. Εντυπωσιάστηκα πραγματικά από τη ζωή της. Μια ζωή σαν μυθιστόρημα και κατάλαβα ότι δεν ξέρουμε τίποτα για αυτή πέρα από το επιστημονικό της έργο. Πρότεινα στην Ευσταθία να δοκιμάσει να το κάνει θεατρικό έργο και μετά από μήνες με πήρε και μου είπε ότι ήταν έτοιμο. Είμαι πολύ χαρούμενη που δουλεύουμε μαζί με την Κίρκη Καραλή αυτό το έργο.\n-Κάποτε ήρθε η στιγμή της "απολογίας" της, καθώς , τέσσερα χρόνια μετά τον τραγικό θάνατο του άντρα της Πιέρ Κιουρί, συνάπτει σχέση με τον Λανζεβάν, πρώην μαθητή του άντρα της, πέντε χρόνια μικρότερό της και εν διαστάσει παντρεμένο με τέσσερα παιδιά. Το σκάνδαλο θεωρήθηκε τεράστιο κι ο γαλλικός τύπος αποσιώπησε την δεύτερη απονομή της, του Νόμπελ Χημείας, το 1911. Πόσο δύσκολο και τολμηρό πιστεύετε πως ήταν να βρεθεί μια γυναίκα σε αυτήν τη θέση στην αρχή του 20ού αιώνα;\n- Το θέμα είναι ότι αυτό που αντιμετώπιζε η Κιουρί τότε, το αντιμετωπίζουν και οι γυναίκες του 21ου αιώνα, σαν να μην έχει αλλάξει τίποτα. Μια γυναίκα δεν επιτρέπεται να έχει παράλληλη ζωή. “Επιτρέπεται” να είναι γυναίκα-επαγγελματίας, γυναίκα-μητέρα, γυναίκα-ερωμένη, αλλά δύσκολα αποδέχεται η κοινωνία την γυναίκα-ερευνήτρια-μητέρα-νοικοκυρά-καριερίστα-ερωμένη. Σε αντίθεση με την αποδοχή που έχει ο άντρας όταν τα καταφέρνει όλα αυτά συγχρόνως. Στην περίπτωση της Μαρί Κιουρί, το πάθος με το οποίο κινούνταν μέσα στο πλαίσιο της Επιστήμης της, ήταν το ίδιο πάθος που την κινούσε στην προσωπική της ζωή. Απλώς αυτό δεν συνέβαινε με τη συχνότητα μιας γυναίκας που ζει γι` αυτό, αλλά με τον αυθορμητισμό ενός ανθρώπου που τροφοδοτείται απ` αυτό για να υπάρξει σε όλα τα επίπεδα της ζωής. Ήταν μια παθιασμένη μητέρα, παθιασμένη σύζυγος, παθιασμένη επαγγελματίας, παθιασμένη για τη ζωή.\n-Η Μαρί Κιουρί, έλεγε ότι "θα βρεις εκείνη τη μοναδική αγάπη που είναι σωστή για σένα, αλλά για κάποιο λόγο δε θα κρατήσει για πάντα". Ποια είναι η γνώμη σας ;\n-Λένε πως συνήθως οι μεγάλοι έρωτες δεν κρατάνε για πάντα. Ίσως γιατί αν κρατήσουν για πάντα, σταματάνε να είναι μεγάλοι. Το λίγο, το κρυφό, το σπάνιο παίρνει τεράστιες διαστάσεις μέσα στο κεφάλι μας. Σχεδόν μυθοποιείται. Όταν αυτό γίνει καθημερινότητα, ξεπέφτει. Έχω την αίσθηση ότι αυτό έλεγε η Κιουρί.\n-Η Μαρί Κιουρί, όταν προσπάθησαν να την εμποδίσουν να παραλάβει το δεύτερο Νόμπελ της, είπε: "Το βραβείο απονεμήθηκε για την ανακάλυψη του ραδίου και του πολωνίου. Θεωρώ ότι δεν υπάρχει σύνδεση μεταξύ της επιστημονικής μου δουλειάς και της προσωπικής μου ζωής. Δεν μπορώ να δεχθώ...ότι η εκτίμηση της αξίας της επιστημονικής μου εργασίας μπορεί να επηρεαστεί από συκοφαντίες για την προσωπική μου ζωή." Σήμερα, πιστεύετε έχει αντίκτυπο η προσωπική ζωή κάποιου αναγνωρίσιμου προσώπου στην επαγγελματική του εξέλιξη και αποδοχή;\n-Σήμερα, περισσότερο από ποτέ, πιστεύω ότι η προσωπική ζωή κάποιου ορίζει την επαγγελματική του εξέλιξη. Καθημερινά βλέπουμε ανθρώπους να καταστρέφονται επαγγελματικά εξαιτίας κάποιου σκανδάλου ή άλλους που κρύβουν τη ζωή τους προσπαθώντας να ζήσουν μέσα σε όρια και κανόνες, για να μην διαταράξουν τις ισορροπίες. Δυστυχώς οι άνθρωποι όλο και λιγότερο είναι ελεύθεροι να ζήσουν τη ζωή τους όπως την ονειρεύονται, με τα πάθη και τα λάθη τους. Γινόμαστε όλοι καλούπια ενός επιφανειακά “τέλειου ανθρώπου”.\n-Στις αποφάσεις σας σάς κυριεύει η λογική ή το συναίσθημα;\n-Και στην προσωπική και στην επαγγελματική μου ζωή λειτουργώ, κατά 99%, με το θυμικό μου. Θεωρητικά αυτό είναι λάθος. Τις λίγες φορές, όμως, που έχω λειτουργήσει με τη λογική, το έχω πληρώσει πολύ ακριβά. Έχω βρεθεί να καταπιέζομαι, να ασφυκτιώ και να μην μπορώ να καταλάβω πώς έχω βρεθεί μέσα σ` αυτή την κατάσταση. Ήμουν, είμαι και θα είμαι ένας απόλυτα συναισθηματικός άνθρωπος.\n-Πόσο σημαντικός είναι ο ρόλος του έρωτα στη ζωή σας και μέχρι που θα φτάνατε για ένα μεγάλο έρωτα;\n-Είναι κοινότυπο να πω ότι ο έρωτας είναι η κινητήριος δύναμη για όλα. Μπορείς να ερωτευτείς έναν άνθρωπο, ένα ρόλο ή μια διαφορετική ζωή. Απ` τη στιγμή που ερωτεύεσαι και μετά, κι αν αυτός ο έρωτας είναι πραγματικός, το που θα φτάσεις δεν το ορίζεις εσύ πια. Είναι κάτι που σε πάει μόνο του. Και στο τέλος της ημέρας, όταν το βλέπεις από απόσταση, δεν μετανιώνεις ποτέ για ό,τι έχεις κάνει γι` αυτόν.\n-Το πρώτο σκίρτημα δεν μπορεί να κρατήσει για πάντα, είναι νομοτελειακό αυτό. Μπορεί όμως – κι εγώ το έχω ζήσει αυτό – να μεταλλαχθεί σε κάτι πιο ουσιαστικό, πιο σπουδαίο, πιο μεγάλο. Κάτι που εμπεριέχει κι αυτό το πρώτο σκίρτημα, αλλά είναι εμπλουτισμένο με εμπειρία, μνήμες κι ό,τι άλλο έχει φέρει η ζωή. Είναι αυτό που το λένε “αγάπη”.\n-Χρειάζεται η προσπάθεια και των δύο άνθρωπων για να γίνει ο έρωτας αγάπη. Χρειάζεται υπομονή, συνεργασία, αγάπη για τη ζωή και το ίδιο βλέμμα πάνω στα πράγματα. Χρειάζεται, την ώρα που ένας κάνει ένα βήμα μπροστά, ο άλλος να απαντά μ` ένα βήμα πίσω. Αποδοχή, δηλαδή, και πάνω απ` όλα, εμπιστοσύνη. Και καθημερινή προσπάθεια, που αποκλείει το “εγώ” και υπερασπίζεται το “εμείς”.\n-.Από τις εμπειρίες που είχατε έως σήμερα, υπάρχει κάτι για το οποίο έχετε μετανιώσει ;\n-Ακόμα και αν -στις περιόδους που ζούσα δύσκολες καταστάσεις- είχα μετανιώσει για τις επιλογές μου, αργότερα, πάντα, κατέληγα να είμαι ευγνώμων που τελικά τις είχα ζήσει. Από κάθε δύσκολη στιγμή, έχω γίνει λίγο πιο πλούσια. Κάθε ανυπόφορη εμπειρία, με έχει πάει ένα βήμα μπροστά.\n-Ποιά είναι η μεγαλύτερή σας φοβία;\n-Η αρρώστια. Του σώματος και του μυαλού. Σε μένα και σ` όσους αγαπάω.\n-Δεν μπορώ να αντιμετωπίσω καθόλου την έπαρση. Είναι κάτι που το δικό μου κεφάλι δεν μπορεί να αποκωδικοποιήσει. Και κάθε φορά που το αντιμετωπίζω, νιώθω σαν πέντε χρονών... Ακινητοποιούμαι, δεν μπορώ να αντιδράσω και θέλω να εξαφανιστώ.\n-Αυτό το διάστημα: “για πες μου κάτι να σε καμαρώνω κι εσύ να μιλάς, έχω ανάγκη ν` ακούσω πως μ` αγαπάς”. Είναι απ` το τραγούδι “Για πες μου κάτι”, της Ευσταθίας, για την παράσταση της Μαρί Κιουρί.\n-Οι γονείς μου. Είμαι ένας πάρα πολύ τυχερός άνθρωπος -κι έχω απόλυτη επίγνωση γι` αυτό που λέω- γιατί μέσω αυτών των δύο υπέροχων ανθρώπων έμαθα να αγαπώ και να αγαπιέμαι, να δίνω και δέχομαι να παίρνω, να νιώθω ελεύθερη να κλάψω και να γελάσω, να νιώσω μεγάλη και μικρή, να ζήσω απόλυτα όλα όσα μου μέλλονται. Αυτό το κατάφεραν αυτοί.\n-Σε όσα ο άνθρωπος δεν έχει το πάνω χέρι, σε όσα τον ξεπερνάνε, σ` αυτά που δεν καταλαβαίνει ούτε ο ίδιος ότι κάνει.\n-Όταν γυρίζω σπίτι το βράδυ και χώνομαι στο κρεβάτι της κόρης μου που κοιμάται. Είναι ζεστή, μυρίζει υπέροχα και με κάνει να νιώθω πλήρης.\n-Αν είχατε μόνο μία συμβουλή να δώσετε στην κόρη σας, ποια θα ήταν αυτή;\n-Να ζήσει ελεύθερη.\n-Ότι η επόμενη μέρα είναι πάντα εκεί. Και σε περιμένει. Μετά απ` τα καλά και μετά απ` τα κακά, μετά από τα όμορφα και μετά από τα άσχημα, μετά το “μαζί” και μετά το “χώρια”. Αυτό.\n-Υπάρχει κάτι άλλο που θα θέλατε να προσθέσετε για τη δουλειά, τη ζωή σας ή οτιδήποτε άλλο;\n-Θέλω η ζωή μου να εμπεριέχει όση αγάπη και όση αποδοχή παίρνω αυτό το διάστημα.\nΠαραστάσεις: Δευτέρα 5 & Τρίτη 6 Φεβρουαρίου, Ώρα 21.00, στο Δημοτικό Θέατρο Μυτιλήνης


Εννιά παραμύθια και μια ξύλινη κουτάλα! – FoodTrails Magazine\nΑρχική>ΒΙΒΛΙΟΦΑΓΟΣ>Εννιά παραμύθια και μια ξύλινη κουτάλα!\nΨάχνετε δώρο για έναν μικρό σας φίλο ή μια μικρή σας φίλη; Μια ωραία ιδέα είναι να χαρίσετε ένα βιβλίο. Δώρο κλασικό και επιμορφωτικό!\nΜια πολύ ωραία και ενδιαφέρουσα επιλογή είναι το βιβλίο που έγραψαν η Ιωάννα και η Έρση Νιαώτη “Εννιά παραμύθια και μια ξύλινη κουτάλα” που κυκλοφορεί στα βιβλιοπωλεία από τις εκδόσεις Καλειδοσκόπιο. Μέσα στις σελίδες του οι μικροί μας φίλοι θα βρουν 9 παραμύθια με πρωταγωνιστές που ήδη έχουν γνωρίσει… Τη Χιονάτη και τους εφτά νάνους, τη Χρυσομαλλούσα και τα τρία αρκουδάκια, τον Χάνσελ και τη Γκρέτελ, τη Σταχτοπούτα, τον Τζακ με τη φασολιά και την πριγκίπισσα με το ρεβίθι.\nΌμως, τα παραμύθια αυτά δεν είναι μια επανάληψη όσων έχουν ακούσει τα παιδιά ξανά και ξανά. Τώρα θα μάθουν πώς γιορτάζουν οι εφτά νάνοι τα γενέθλιά τους, γιατί τα τρία αρκουδάκια είναι θυμωμένα με τη Χρυσομαλούσσα, τι μαγαζί άνοιξαν ο Χάνσελ και η Γκρέτελ και άλλα πολλά νέα για τους αγαπημένους τους ήρωες.\nΚαι στο τέλος κάθε παραμυθιού ο μικρός αναγνώστης θα βρει νόστιμες συνταγές βασισμένες στη μεσογειακή διατροφή της Αργυρώς Μπαρμπαρίγου, αλλά και διατροφικές συμβουλές από τους ήρωες των παραμυθιών!\nΠαρότι εμείς δεν είμαστε μικροί, διαβάσαμε όλα τα παραμύθια και νιώσαμε για λίγο παιδιά! Ενθουσιαστήκαμε με την εικονογράφηση της Έλενας Ζουρνατζή και με τα χαρούμενα χρώματα! Ήδη το δωρίσαμε σε μια μικρή μας φίλη, η οποία το λάτρεψε!\nΑυτό το βιβλίο είναι μια αφορμή για περάσουν οι γονείς χρόνο με τα παιδιά τους, όχι μόνο για να το διαβάσουν, μα και για να μαγειρέψουν μαζί τις συνταγές και να τις δοκιμάσουν. Και που ξέρετε; Ίσως κάποια παιδιά ζητήσουν να φάνε κάτι που μέχρι τώρα δεν πλησίαζαν χάρις σε αυτό το βιβλίο, όπως για παράδειγμα τα ρεβίθια και την κολοκύθα!\nΠροηγούμενο Μακαρονάδα με τόνο και γιαούρτι\nΕπόμενο Σαλάτα με παντζάρια (παντζαροσαλάτα)\nΙδανικό δώρο για εσάς και για τις φίλες σας!\nΓια τους λάτρεις του φαγητού και του κρασιού!


Γνωρίστε την νταντά, που κέρδιζε περίπου 12.000 ευρώ την εβδομάδα για να προσέχει τα παιδιά διασήμων! - Mothersblog.gr\nΓνωρίστε την νταντά, που κέρδιζε περίπου 12.000 ευρώ την εβδομάδα για να προσέχει τα παιδιά διασήμων!\nΔεν υπάρχει τίποτα καλύτερο από μια νταντά που φροντίζει διάσημα παιδιά και στη συνέχεια λέει στον κόσμο πως ακριβώς ήταν! Η Φιλίπα Κριστιάν από τη Μελβούρνη, «ντάντευε» για 15 χρόνια συνεχόμενης εργασίας, παιδιά διάσημων και πλούσιων ανθρώπων.\nΗ Φιλίπα ξεκίνησε να εργάζεται για μια αυστραλιανή διάσημη των σπορ οικογένεια και αυτό ήταν και το κλειδί για την μετέπειτα επιτυχία της. Στη συνέχεια έφυγε στην Αμερική μπαίνοντας στον κύκλο διάσημων ανθρώπων που της εμπιστευόντουσαν την διατροφή των παιδιών τους. Η ίδια δεν έχει αναφέρει ποτέ δημόσια τα ονόματα για τα οποία έχει εργαστεί, έχει αναφέρει όμως αόριστα πως εργάστηκε για Προέδρους, για γαλαζοαίματους της Μέσης Ανατολής, για σούπερ μοντέλα, για αστέρες του κινηματογράφου και για τον έκτο πλουσιότερο άνθρωπό εκείνης την εποχή. Κάποιοι από τον οικογενειακό της κύκλο την θέλουν να έχει εργαστεί για την Μαντόνα, τον Πρόεδρο Ομπάμα, τους Μπέκαμ και την Αντζελίνα Ζολί.\nΤι κέρδιζε; Μπορούσε να βγάλει σε μια μέρα έως και 900 ευρώ, δωρεάν ρούχα και μακιγιάζ ενώ ο απολογισμός της εβδομάδας της σε κέρδη ξεπερνούσε τα 12.000 ευρώ. Ωστόσο αναφέρει πως όλα αυτά ακούγονται υπέροχα και μοναδικά, γνωστοποιεί όμως ότι αυτή η δουλειά δεν είναι για όλους. Οι διάσημες οικογένειες, ζητούν εξωφρενικά πράγματα από τις νταντάδες, οι ώρες εργασίας είναι εξαντλητικές και έχουν τις απαιτήσεις «μιας ντίβας».\nΔιαβάστε παρακάτω μερικές από τις ιστορίες της χωρίς να θίγει ονόματα!\n«Μπορείτε να φανταστείτε τον εαυτό σας σε ένα πολυκατάστημα στη Νέα Υόρκη, όπου οι πόρτες έχουν κλείσει για το κοινό, αλλά εσείς και η οικογένειάς σας είστε οι μόνοι πελάτες; Εμένα μου έχει συμβεί. Έχω κάνει τα πάντα, από το να συνοδεύσω τα παιδιά σε μια ιδιωτική προβολή ταινίας μέχρι και να πάω μαζί με την μικρή που γκρινιάζει για το αγαπημένο της γλυκό, που υπάρχει μόνο σε ένα κατάστημα, από την μια άκρη της Χώρας στην άλλη με το ιδιωτικό τους αεροπλάνο»!\n«Με εκπλήσσει η αξία των ρούχων που μου χάριζαν. Τα τελευταία 15 χρόνια, έχω δημιουργήσει μια εντυπωσιακή ντουλάπα. Έχω εργαστεί για αμερικανικές οικογένειες που μου έκλειναν ραντεβού για αποτρίχωση φρυδιών και για να μου βάψουν τα νύχια χωρίς καν να με ρωτούν».\n«Θυμάμαι ότι οι πιο αυστηροί άνθρωποι που δούλεψα ποτέ ήταν οι γαλαζοαίματοι της Μέσης Ανατολής. Έπρεπε να τηρώ κατά γράμμα τις αυστηρές διαταγές τους. Έπρεπε να κάνω μπάνιο τα οκτώ παιδιά τους, τρεις φορές την ημέρα, να τα αφήνω να το απολαμβάνουν για ακριβώς μισή ώρα και στη συνέχεια να τα ντύνω και να τα χτενίζω γιατί έπρεπε πάντα να είναι ευπαρουσίαστα. Τα παιδιά δεν είχαν το δικαίωμα να φορούν τα ίδια ρούχα πάνω από δύο φορές μέσα σε ένα χρόνο και έπρεπε να παρακολουθώ τα ρούχα τους ώστε να βάζω τα φθαρμένα σε ξεχωριστή ντουλάπα»!\nΕκτός από την αστεία πλευρά των πραγμάτων, έχει να θυμάται και κάποια τραγικά περιστατικά.\n«Μία ηθοποιός ανάγκαζε τα παιδιά της να έχουν μια αυστηρή χορτοφαγική διατροφή, ενώ την επόμενη εβδομάδα ταξίδευε σε όλο τον κόσμο για να τους φέρει να εξωτικά κρέατα. Δούλεψα και για ένα μοντέλο που με διέταξε να βάλω την έφηβη κόρη της σε δίαιτα, παρόλο που ομολογουμένως δεν είχε περιττά κιλά. Για εμένα ήταν δύσκολο καθώς έπρεπε να ακολουθήσω τις διαταγές, αλλά η ευημερία του παιδιού έρχεται πάντα πρώτη, έτσι με κίνδυνο την θέση μου έκανα πάντα μικρές αλλαγές, όπως για παράδειγμα αντί να κόψω τελείως το ψωμί από το διατροφολόγιο, έκοβα τις φέτες λεπτότερες από το κανονικό»!\nΝΤΑΝΤΑ ΠΟΥ ΚΕΡΔΙΖΕ ΠΑΝΩ ΑΠΟ 12000 ΕΥΡΩ\nΗ ΝΤΑΝΤΑ ΤΩΝ ΔΙΑΣΗΜΩΝ\nΦΙΛΙΠΑ ΚΡΙΣΤΙΑΝ ΔΙΑΣΗΜΗ ΝΤΑΝΤΑ


dear-eva.gr | ΟΙ ΣΧΕΣΕΙΣ ΜΟΥ : Πρωινό sex: τα συν και τα πλην - ΟΙ ΣΧΕΣΕΙΣ ΜΟΥ - dear-eva.gr\tΠρωινό sex: τα συν και τα πλην - ΟΙ ΣΧΕΣΕΙΣ ΜΟΥ - dear-eva.gr\nΠρωινό sex: τα συν και τα πλην\nHot, hot, hot θέμα… αν και δεν μπορούσαμε να φανταστούμε ότι θα υπήρχαν μειονεκτήματα στην όλη διαδικασία.\nΟι περισσότεροι έχουμε συνηθίσει να κάνουμε σεξ σε συγκεκριμένες ώρες της ημέρας και κυρίως τα βράδια. Οι σεξολόγοι ανά τον κόσμο όμως συμβουλεύουν να ερχόμαστε πιο κοντά με τον σύντροφό μας τις πρωινές ώρες. Οι μελέτες δείχνουν ότι αυτή η διαδικασία όχι μόνο βελτιώνει τη διάθεση, αλλά έχει επίσης ισχυρό θετικό αντίκτυπο στην υγεία των ανδρών και των γυναικών.\nΠοια τα πλεονεκτήματα και ποια τα μειονεκτήματα του πρωινού sex;\n1. Το πρωί η αναπνοή είναι κακή. Και αυτό το μικρό στοιχείο είναι ικανό να καταστρέψει την ρομαντική διάθεση.\n2. Το πρωί η εμφάνισή μας είναι – εκ των πραγμάτων – απεριποίητη: το πρόσωπο είναι πρησμένο, είμαστε αναμαλλιασμένοι κλπ. Είναι πολύ υποκειμενικό λοιπόν το κατά πόσο μια τέτοια εμφάνιση μπορεί να ανεβάσει τη σεξουαλική διάθεση του συμντρόφου μας.\n3. Ο οργανισμός μας δεν έχει ακόμη ξύπνησει και δεν υπάρχει η απαραίτητη διάθεση για… ρυθμικές κινήσεις.\n4. Για όσους δουλεύουν, το πρωινό σεξ σημαίνει ότι θα πρέπει να ρυθμίσουν νωρίτερα τα ξυπνητήρια τους. Είμαστε τώρα σε θέση να χάνουμε λεπτά ύπνου; Ή να πάμε στη δουλειά παραλείποντας (αναγκαστικά) το πρωινό γεύμα;\n5. Η σεξουαλική διάθεση των ανδρών φαίνεται να κορυφώνεται περίπου στις 7:00 – 8:00 το πρωί. Αντιθέτως, η λίμπιντο των γυναικών αυξάνεται τις βραδινές ώρες. Έτσι, είναι πολύ πιθανό, όταν εκείνος θέλει, εσύ να μην έχεις διάθεση.\n1. Το πρωινό σεξ μπορεί να έχει τα ίδια οφέλη με τη γυμναστική. Κατά τη διάρκεια της πράξης, γυμνάζονται πολλοί μύες, ειδικά αυτοί των γλουτών και της πυέλου.\n2. Ο οργανισμός είναι πιο χαλαρός και ξεκούραστος με αποτέλεσμα να ανταποκρίνεται και να απολαμβάνει περισσότερο τις πράξεις στοργής. Γι’ αυτό και την υπόλοιπη μέρα θα… λάμπετε.\n3. Επειδή ούτε ο εγκέφαλος έχει “ξυπνήσει” πλήρως, έχουμε λιγότερα ταμπού και έτσι ανταποκρινόμαστε καλύτερα στις φαντασιώσεις.\n4. Χάρη στο σεξ παράγονται οι ενδορφίνες, οι οποίες βοηθούν στη συγκέντρωση και στην αυτοσυγκράτηση κατά τη διάρκεια της ημέρας.\n5. Το πρωί έχουμε περισσότερη διάθεση, μιας και είμαστε ξεκούραστοι. Πολλές φορές, όσο και αν ποθούμε τον σύντροφό μας, αδυνατούμε να λειτουργήσουμε σεξουαλικά το βράδυ, μόνο και μόνο εξαιτίας της κούρασης που μας καταβάλλει.\n6. Το πρωινό σεξ μειώνει τις πιθανότητες ημικρανίας ενώ ομαλοποιεί και την αρτηριακή πίεση.


Νέλσον Μαντέλα: Πίσω από την λάμψη του «Ανίκητου» | Ελληνικές Γραμμές\nΝέλσον Μαντέλα: Πίσω από την λάμψη του «Ανίκητου»\nΠροβάλλεται από τις 28 Ιανουαρίου, ο «Ανίκητος», η τελευταία ταινία του Κλιντ Ίστγουντ, για την προσπάθεια του Νέλσον Μαντέλα (Μόργκαν Φρήμαν) να ενώσει μαύρους και λευκούς μέσα από την στήριξη των Σπρίνγκμποκς, της πλειοψηφικά λευκής εθνικής ομάδας του ράγκμπι στο παγκόσμιο πρωτάθλημα του 1995.\nΠρόκειται για μια ιστορία συγχώρεσης και συμφιλίωσης, καθότι οι Σπρίνγκμποκς ήταν η ομάδα-σύμβολο του απαρτχάιντ. Έτσι στην ταινία, πολλοί μαύροι αναρωτιούνται γιατί ο Μαντέλα στηρίζει τους Σπρίνγκμποκς. Εκείνος δε, τους απαντά: «Η συγχώρεση απελευθερώνει την ψυχή. Απομακρύνει τον φόβο». Μια συμφιλίωση που αποκορυφώνεται στην σκηνή που ο Μαντέλα απένειμε το κύπελλο στον αρχηγό των Σπρίνγκμποκς, Φρανσουά Πιενάρ (Ματ Ντέμον), φορώντας το πράσινο τζάκετ της εθνικής ράγκμπι με το νούμερο 6 του Πιενάρ. Μάλιστα αυτή θεωρείται η στιγμή που γεννήθηκε η νέα Νότια Αφρική (Έθνος του Ουράνιου Τόξου). O Μόργκαν Φρήμαν πιστεύεις ότι ήταν γεννημένος για να υποδυθεί τον Νέλσον Μαντέλα. Ήταν όμως αυτός ο πραγματικός Μαντέλα;\nΑπό το 1984, που οι «Σπέσιαλς» τραγούδησαν «Απελευθερώστε τον Νέλσον Μαντέλα», υπάρχει μια προσπάθεια αγιοποίησης του πρώην αρχηγού του «Αφρικανικού Εθνικού Κογκρέσου» (ANC) και Προέδρου της Δημοκρατίας της Νότιας Αφρικής. Για τους «προοδευτικούς» όλου του κόσμου, από τον Μπόνο μέχρι το Χόλυγουντ, ο Μαντέλα αξίζει κάθε τιμή για το γεγονός ότι κατάργησε το απαρτχάιντ και επέβαλε μια κοινωνία ισότητας για μαύρους και λευκούς. Θα μπορούσε και να ανακηρυχτεί Άγιος, σαν την Μητέρα Τερέζα.\nΕκείνο όμως που αγνοούν πολλοί, είναι ότι η Νότια Αφρική δεν ήταν το φρικτό κράτος που περιέγραφαν τα συστημικά ΜΜΕ. Αλλιώς γιατί όλοι όσοι είχαν φυλετικό ή οικονομικό πρόβλημα στις γύρω χώρες, κατέφευγαν εκεί; Σίγουρα δεν ήταν τέλειο κράτος δικαίου, όμως στην διάρκεια της δεκαετίας του '80 είχε μπει σε μια πορεία δημοκρατικοποίησης και ισότητας για όλους, ειδικά στον τομέα του αθλητισμού.\nΌμως σύμφωνα με τον Νόαμ Τσόμσκι, οι διαδηλώσεις ενάντια στο απαρτχάιντ προωθούντο από τις μεγάλες δυτικές εταιρείες που ήθελαν καινούργιους πελάτες σε μια χώρα που άλλαζε από παραδοσιακή κοινωνία (αγροκτήματα και εξόρυξη διαμαντιών κ.λπ.), σε μια κοινωνία καταναλωτών, βασισμένη στην βιομηχανική παραγωγή. Όπως λέει και ο ίδιος: «Για τον Καπιταλισμό η απόλυτη ιδιότητα του ανθρώπου είναι αυτή του παραγωγού και καταναλωτή, εναλλάξιμα γρανάζια που καταναλώνουν ότι σκουπίδι παράγεται. Οποιαδήποτε άλλη ιδιότητα που τους κάνει να ξεχωρίζουν, όπως ταύτιση με βάση την Φυλή είναι για τον Καπιταλισμό αναποτελεσματική, αν όχι ενοχλητική».\nΕκείνο όμως που προτιμούν να ξεχνούν όλοι αυτοί οι «προοδευτικοί» λευκοί, είναι ότι ο Μαντέλα και οι συναγωνιστές του στο «Αφρικανικό Εθνικό Κογκρέσο» (ANC) είναι κομμουνιστές. Ο ίδιος ο Μαντέλα είχε γράψει ένα εγχειρίδιο με τίτλο «Πώς να γίνεις καλός κομμουνιστής». Εκεί διαβάζουμε: «Κάτω από μια Κομμουνιστική Κυβέρνηση, η Νότια Αφρική θα είναι η χώρα της αφθονίας. Τα πολιτικά, οικονομικά και κοινωνικά δικαιώματα θα σταματήσουν να υπάρχουν μόνο για τους λευκούς. Θα είναι εξ' ίσου μοιρασμένα σε λευκούς και μη-λευκούς».\nΈτσι, ο Μαντέλα δεν συνελήφθη για τις ιδέες του, αλλά γιατί είχε στην κατοχή του 210.000 χειροβομβίδες, 48.000 νάρκες προσωπικού και 1.500 ωρολογιακές βόμβες, που θα χρησιμοποιούσε εναντίον αθώων πολιτών για την κυριαρχία του Κομμουνισμού. Μάλιστα στοχεύοντας περισσότερο τους μαύρους αντικομουνιστές, παρά τους λευκούς. Στην φυλακή όπου έμεινε 27 χρόνια δεν ξέχασε την ιδεολογία του. Έτσι όταν απελευθερώθηκε το 1991, η πρώτη φωτογραφία που έβγαλε ήταν με τον λευκό αρχηγό του Κομμουνιστικού Κόμματος της Νοτίου Αφρικής Τζο Σλόβο, ενώ η πρώτη χώρα που επισκέφθηκε επίσημα ήταν η Κούβα του Κάστρο.\nΤο χειρότερο όμως είναι η αντιμετώπιση των Λευκών, που η ταινία του Ίστγουντ θεωρεί ότι ο Μαντέλα συγχώρεσε και εφάρμοσε ενωτική πολιτική. Κατ' αρχήν ακόμα και σήμερα, ο Νέλσον Μαντέλα τραγουδά δημόσια τον ύμνο του «Δόρατος του Έθνους», του ένοπλου βραχίονα του ANC, με στίχους όπως: «Εμείς, τα μέλη του «Δόρατος του Έθνους» αναλαμβάνουμε την υποχρέωση να σκοτώσουμε τους λευκούς».\nΈτσι από το 1994, που ο Μαντέλα και οι μαύροι κομμουνιστές του ANC ανέβηκαν στην εξουσία, έχουν δολοφονηθεί 3.000 λευκοί με την μέθοδο των κολιέ. Ο δε αριθμός των λευκών ανδρών, γυναικών και παιδιών που έχουν βιασθεί και βασανισθεί είναι πολλαπλάσιος. Στο 85% των περιπτώσεων δεν κλάπηκε τίποτα. Οπότε μένει το κίνητρο του μίσους κατά των λευκών. Σε αυτούς θα πρέπει να συμπεριλάβουμε και 95 Έλληνες που βρήκαν παρόμοιο θάνατο, μόνο την πρώτη χρονιά της εξουσίας του Μαντέλα.\nΗ κυβέρνηση του Θομπ Μπέκι δεν κάνει τίποτα, παρόλο που από την εποχή του Μαντέλα υπάρχει επίσημο παρατηρητήριο για το θέμα. Εξ' άλλου γιατί να το κάνει, όταν ο αποθανών υπουργός παρά τω πρωθυπουργώ και στις δύο κυβερνήσεις, Πήτερ Μοκάμπα ήταν αυτός που επινόησε τα σλόγκαν του ANC, όπως «Σκότωσε τον Μπόερ, Σκότωσε τον αγρότη»; Πιστεύεται δε ότι όταν πεθάνει ο Μαντέλα, δεν θα μείνει ζωντανός λευκός στην Νότια Αφρική. Έτσι οι λευκοί της Νότιας Αφρικής παίρνουν μαθήματα αυτοάμυνας και πολέμου για να προστατέψουν τον εαυτό τους και την οικογένεια τους από τους φονιάδες του ANC.\nΜην περιμένετε όμως να δείτε τίποτα από όλα αυτά στον «Ανίκητο», γιατί ο δεξιός Κλιντ Ίστγουντ είναι και αυτός θύμα της παραπληροφόρησης των ΜΜΕ.\n* Ο Γιώργος Πισσαλίδης έχει σπουδάσει Σκηνοθεσία Κινηματογράφου και είναι κριτικός κινηματογράφου. Κείμενα του για τον κινηματογράφο έχουν δημοσιευθεί στο «Ποπ & Ροκ», την «Ελληνική Αγωγή» την «Τόλμη» (περιοδικό της Αρχιεπισκοπής), το «Τότε» και σε έντυπα του πατριωτικού χώρου.\nΤο άρθρο δημοσιεύθηκε στο φύλλο της 30ης Ιανουαρίου 2010 της εφημερίδας Ελεύθερος Κόσμος.


Έξι πανέμορφα αποδημητικά πουλιά της Κύπρου (web tv)\nΓΙΩΡΓΟΣ ΚΩΝΣΤΑΝΤΙΝΟΥ, 11/02/2020 (τελευταία ενημέρωση 10:33)\nΣε ολόκληρο τον πλανήτη έχουν καταγραφεί περίπου 10.000 διαφορετικά είδη πουλιών. Στην Κύπρο έχουν καταγραφεί (μαζί με τα αποδημητικά) περίπου 410 είδη πουλιών, και αυτός ο αριθμός αυξάνεται κάθε χρόνο με νέες καταγραφές. Συγκεκριμένα από τα 410 είδη πουλιών τα 54 είναι μόνιμοι κάτοικοι της Κύπρου, τα 210 αποδημητικά είδη και τα συναντάμε τις εποχές της αποδημίας τους που είναι το φθινόπωρο και την άνοιξη και τα υπόλοιπα αποτελούν σπάνια είδη για την Κύπρο και θεωρούνται ως τυχαίοι επισκέπτες.\nΚάθε είδος πουλιού έχει τη δική του ξεχωριστή ομορφιά διαθέτοντας απίστευτη ποικιλία χρωμάτων και σχεδίων στο φτέρωμα, καθώς και τη δική του ξεχωριστή ικανότητα. Πολλά διακρίνονται για τις αλιευτικές τους ικανότητες, άλλα για το πολύ γρήγορο πέταγμά τους και τις κυνηγετικές τους ικανότητες, άλλα ότι μπορούν να συλλαμβάνουν έντομα στον αέρα, να μεταναστεύουν ταξιδεύοντας απίστευτα μεγάλες αποστάσεις και άλλα διακρίνονται για το υπέροχό τους κελάηδημα.\nΑυτή η απίστευτη ποικιλία χρωμάτων που διαθέτουν έχει ως αποτέλεσμα την προσέλκυση χιλιάδων παρατηρητών και φωτογράφων άγριων πουλιών σε ολόκληρο τον κόσμο.\nΣτην Κύπρο επίσης υπάρχουν πολλοί φωτογράφοι άγριων πουλιών και ο αριθμός τους αυξάνεται συνεχώς. Πολλοί ξένοι παρατηρητές και φωτογράφοι πτηνών επίσης επισκέπτονται την Κύπρο κάθε χρόνο για να δουν τη μεγάλη ποικιλία πουλιών που συναντάμε στον τόπο μας κυρίως τις εποχές της αποδημίας τους, η οποία είναι η άνοιξη και το φθινόπωρο.\nΈξι από αυτά τα αποδημητικά είδη ανήκουν στη μεγάλη οικογένεια πουλιών Σκολοπακίδες (Scolopacidae) και πρόκειται για υδρόβια πουλιά. Επισκέπτονται τον τόπο μας το φθινόπωρο από τη Νότια Ευρώπη και Ασία κατευθυνόμενα προς Αφρική για να διαχειμάσουν και το αντίθετο την άνοιξη. Κανένα από τα έξι αυτά είδη δεν αναπαράγεται στον τόπο μας.\nΗ βαλτομπεκάτσα μοιάζει καταπληκτικά με τη λαπωνική βαλτομπεκάτσα με ελάχιστες διάφορες, είναι υδρόβιο πουλί και αποτελεί σχετικά σπάνιο είδος για την Κύπρο. Στον πλανήτη συναντάμε τρία υποείδη του. Τρέφεται με ενήλικα έντομα και τις προνύμφες τους, δακτυλιοσκώληκες, μαλάκια, καρκινοειδή, αράχνες, αλλά και αβγά ψαριών, αβγά και γυρίνους βατράχων και με προνύμφες κουνουπιών. Κατά την περίοδο φωλιάσματος τρέφεται και με ακρίδες και άλλα ορθόπτερα. Κατασκευάζει τη φωλιά της στο έδαφος ανάμεσα σε βλάστηση. Φωλιάζει σε ανοικτές θέσεις κοντά στο νερό, σε χλοερά λιβάδια ή βάλτους. Γεννά τρία έως τέσσερα αβγά και η επώαση πραγματοποιείται και από τους δύο γονείς και διαρκεί 22-24 ημέρες. Οι νεοσσοί εγκαταλείπουν τη φωλιά τους σχεδόν αμέσως μετά την εκκόλαψη.\nΡεάλ: Περισσότερα γκολ από τον Ισκο θέλει ο ΖιντάνΤζέιν Φόντα: Η επική εμφάνισή της στα Όσκαρ


Η Τουρκία «εκτός» ΝΑΤΟ; – Αλλάζει όλο το γεωπολιτικό παιχνίδι! | Σύνδεσμος Αποφοίτων Στρατιωτικής Σχολής Ευελπίδων, Τάξεως 1976\n← ΘΑΛΑΣΣΑ ΚΡΗΤΗΣ-ΚΥΠΡΟΥ ΚΑΙ ΕΛΛΗΝΙΚΗ ΕΚΛΕΙΨΗ !!\n«Κουρεύουν» τις καταθέσεις τελικά!!! →\nΗ προστασία έχει να κάνει με τυχόν τρομοκρατικές επιθέσεις από οργανώσεις που δρουν στην περιοχή της Μέσης Ανατολής αλλά και από την Τουρκία, κάτι που αναφέρεται συνεχώς τόσο από Ισραηλινούς όσο και από Αμερικανούς. Τον περασμένο Απρίλιο το Ναυτικό του Ισραήλ ζήτησε αύξηση του προϋπολογισμού του κατά 760 εκατομμύρια δολάρια προκειμένου να δημιουργήσει νέες δυνάμεις για προστασία των ενεργειακών πηγών.\nΤο ισραηλινό Πολεμικό Ναυτικό ήταν σχεδιασμένο για να παρέχει παράκτια προστασία και αποτελείται από 3 κορβέτες, 10 πυραυλάκατους, 3 υποβρύχια και 42 σκάφη περιπολιών, αριθμοί που δεν επιτρέπουν ευρύτερες αποστολές. Από την άλλη υπάρχει το τουρκικό Ναυτικό το οποίο αποτελείται από 200 σκάφη στα οποία περιλαμβάνονται φρεγάτες, κορβέτες, υποβρύχια, σκάφη ταχείας ανάπτυξης, αμφίβια και πλοία διοίκησης. Βλέποντας ότι υπάρχει τουρκική «υπεροπλία», οι Αμερικανοί θέλουν να αναβαθμίσουν την παρουσία τους στην περιοχή και ήδη μιλούν για απόκτηση προσβάσεων στάθμευσης στη Χάιφα και την Κύπρο.


Ανύπαρκτα τα αντιγριπικά εμβόλια και από τα ράφια των φαρμακείων του Δήμου Φαρκαδόνας\n03/12/2016 Δήμος Φαρκαδόνας\nΑρκετοί κάτοικοι της Φαρκαδόνας έσπευσαν νωρίς-νωρίς για την προμήθεια του αντιγριπικού εμβολίου κι εκείνου του πνευμονιόκοκου για να θωρακίσουν τον οργανισμό τους βαδίζοντας στο χειμώνα.\nΆλλοι πάλι προτιμήσουν να καθυστερήσουν τον εμβολιασμό προκειμένου να παρατείνουν την δράση του και την άνοιξη χωρίς να χρειαστεί να επαναλάβουν τον εμβολιασμό. Στη δεύτερη περίπτωση οι συγκεκριμένοι πολίτες μένουν ακάλυπτοι εμβολιαστικά μιας και τα εμβόλια αντιγριπικό και πνευμονιόκοκου εκλείπουν από τα ράφια των Φαρμακείων της περιοχής μας και γενικότερα του νομού.\nΌποιος πρόλαβε τον Κύριο είδε… σε ό,τι αφορά τα εμβόλια της γρίπης. Σύμφωνα με φαρμακοποιούς και της Φαρκαδόνας, οι εταιρείες απέστειλαν παρτίδες από το Σεπτέμβριο έως τον Οκτώβριο. Όμως η διάρκεια του εμβολιασμού είναι έως αρχές Δεκεμβρίου. Όσοι δεν πρόλαβαν να προμηθευτούν αντι-γριπικό εμβόλιο, έμειναν «στα κρύα του λουτρού», καθώς οι εταιρείες φαίνεται σύμφωνα με πληροφορίες ότι δεν θα στείλουν άλλες παρτίδες.\nΜεγάλο όμως πρόβλημα εντοπίζεται και με το εμβόλιο για τον πνευμονιόκοκκο. Οι πολίτες ζητούν, τα φαρμακεία όμως δεν έχουν επαρκή αριθμό εμβολίων. Όπως επισημαίνουν φαρμακοποιοί οι εταιρείες στέλνουν εμβόλια με το… σταγονόμετρο. Σε κεντρικό φαρμακείο, έρχεται μόλις ένα εμβόλιο την εβδομάδα! Την ίδια ώρα η ζήτηση είναι πολλαπλάσια.\nΗ αντι-γριπική καμπάνια που διεξάγεται το τελευταίο διάστημα έχει αυξήσει τη ζήτηση των εμβολίων από πολίτες που θέλουν να θωρακίσουν την υγεία τους. Όμως τα ράφια των φαρμακείων είναι άδεια τις τελευταίες τουλάχιστον 20 ημέρες.\nΠολίτες απευθύνονται από φαρμακείο σε φαρμακείο αναζητώντας εμβόλια για να πάρουν την ίδια απάντηση: τελείωσαν.\nΠρομηθεύονται εναλλακτικά βιταμίνες για να ενισχύσουν το ανοσοποιητικό τους σύστημα.\nΗμερίδα για την ανάδειξη ορεινών και ημιορεινών υπό την επιμέλεια της πράσινης Κιβωτού


Γνωστός σχεδιαστής κατά Ζενεβιέβ Μαζαρί: «Είναι αντιπαθέστατη, άσχημη κι ελεεινή» (Βίντεο) | Showbiz\nΑιχμηρές δηλώσεις μπροστά στην τηλεοπτική κάμερα\nΣτην πρωινή εκπομπή του Open, Open Weekend, μίλησε το πρωί του Σαββάτου, 2 Οκτωβρίου, ο σχεδιαστής, Νίκος Αποστολόπουλος, και για ακόμη μια φορά οι δηλώσεις του προκάλεσαν αντιδράσεις.\nΑυτή τη φορά, στο στόχαστρο του έβαλε την κριτή του GNTM, Ζενεβιέμ Μαζαρί, την οποία «στόλισε» με αιχμηρές ατάκες.\n«Απεχθάνομαι βαριά το GNTM, μάλλον δεν αντέχω την κριτική επιτροπή. Βαριέμαι να το δω. Θα αποδεχόμουν πρόταση για κριτική επιτροπή, αν μου έδιναν πολλά λεφτά. Την Ισμήνη Παπαβλασοπούλου δεν την ξέρω, που έλεγαν αντικαταστάτρια της Βίκυς Καγιά. Η Βίκυ Καγιά έχει έναν ιδιαίτερο αέρα. Έχει μια αθωότητα κι είναι αυστηρή συγχρόνως», ανέφερε αρχικά.\n«Συμπαθητική την βρίσκω την Ισμήνη, αλλά εκείνη που δεν μπορώ είναι η Ζενεβιέβ. Άλλη μια τρία κιλά υαλουρονικό. Την βρίσκω αντιπαθέστατη, άσχημη, είναι ελεεινή», ήταν η δήλωση του σχεδιαστή για την κριτή του σόου μοντέλων.


Έκθεση στο Μουσείο Μπενάκη: Ο μυκηναϊκός πολιτισμός στις Κυκλάδες\nΑρχαιολογική Έκθεση στο Μουσείο Μπενάκη: Ο μυκηναϊκός πολιτισμός στις Κυκλάδες\nΗ Εφορεία Αρχαιοτήτων Κυκλάδων, το Πολιτιστικό Ίδρυμα Ομίλου Πειραιώς και το Μουσείο Μπενάκη εγκαινιάζουν την αρχαιολογική έκθεση με τίτλο “Από τον κόσμο του Ομήρου. Τήνος και Κυκλάδες στη Μυκηναϊκή εποχή”, στο Μουσείο Μπενάκη.\nΤα εγκαίνια της έκθεσης θα πραγματοποιηθούν Δευτέρα 16 Δεκεμβρίου στις 20:00.\nΗ έκθεση “Από τον κόσμο του Ομήρου. Τήνος και Κυκλάδες στη Μυκηναϊκή εποχή” αποτελεί σημαντικό σταθμό στην ανάδειξη αυτής της περιόδου, ρίχνοντας φως σε άγνωστες όψεις του κυκλαδικού παρελθόντος. Εκατόν πενήντα ένα επιλεγμένα αντικείμενα, αντιπροσωπευτικά έργα κεραμικής, μεταλλοτεχνίας, μικροτεχνίας, ειδωλοπλαστικής, κοσμηματοποιίας, συγκεντρώνονται για πρώτη φορά και αποκαλύπτουν στο κοινό μια ολοκληρωμένη εικόνα του Μυκηναϊκού πολιτισμού στο νησιωτικό σύμπλεγμα των Κυκλάδων.\nΟι επισκέπτες της έκθεσης θα έχουν την ευκαιρία να γνωρίσουν βασικούς τομείς της ζωής των ανθρώπων της εποχής εκείνης, όπως ο καθημερινός βίος, η λατρεία, τα ταφικά έθιμα, ο πόλεμος. Με τον τρόπο αυτό, αναδεικνύονται όψεις της θαυμαστής παρακαταθήκης των Μυκηναίων. Οι Μυκηναίοι αποτέλεσαν πηγή έμπνευσης για τα κορυφαία έργα της παγκόσμιας λογοτεχνίας, την Ιλιάδα και την Οδύσσεια.\nΣτο επίκεντρο βρίσκονται τα ευρήματα του σπάνιου για ολόκληρο το Αιγαίο μυκηναϊκού θολωτού τάφου στην Αγία Θέκλα, στη βόρεια Τήνο. Το μνημείο αποκαλύφθηκε το 1979, κατά τις εργασίες διάνοιξης δρόμου και τα υπολείμματά του ερευνήθηκαν από τον αρχαιολόγο Γεώργιο Δεσπίνη. Πρόκειται για έναν από τους τρεις γνωστούς θολωτούς μυκηναϊκούς τάφους στις Κυκλάδες και αποτελεί τη μοναδική, επιβεβαιωμένη μυκηναϊκή θέση στο νησί.\nΟ τάφος της Αγίας Θέκλας (13ος-12ος αι. π.Χ.), τόπος ταφής ενός γένους “αριστοκρατών”, είχε χρησιμοποιηθεί για πολλαπλές ταφές. Τα ευρήματά του αποτελούν πολύτιμη πηγή πληροφοριών για τις ταφικές πρακτικές, την κοινωνική οργάνωση και την τέχνη στις Κυκλάδες των τελευταίων αιώνων της 2ης χιλιετίας π.Χ.\nΣτην έκθεση “Από τον κόσμο του Ομήρου. Τήνος και Κυκλάδες στη Μυκηναϊκή εποχή” εκτός από την Τήνο, περιλαμβάνονται αρχαία έργα και από άλλες σημαντικές προϊστορικές θέσεις στο Αιγαίο. Συγκεκριμένα, από τη Νάξο, τη Δήλο, τη Μύκονο, την Πάρο, τη Μήλο, τη Σίφνο, τη Θήρα και την Κέα. Έτσι, ο επισκέπτης αποκτά πληρέστερη εικόνα της φυσιογνωμίας και της σπουδαιότητας του Μυκηναϊκού πολιτισμού στις Κυκλάδες.\nΜεταξύ αυτών, ξεχωρίζει η “Κυρά της Φυλακωπής” (περί τα μέσα του 14ου αι. π.Χ.), ένα από τα αριστουργήματα της μυκηναϊκής ειδωλοπλαστικής, το οποίο βρέθηκε στο ιερό της Φυλακωπής στη Μήλο. Η “Κυρά της Φυλακωπής”, εντυπωσιάζει με το μέγεθος και την ποιότητα της κατασκευής της. Αναμφίβολα, αποτελεί ένα από τα σημαντικότερα ευρήματα της Μυκηναϊκής εποχής στο Αιγαίο.\nLocation: Μουσείο Μπενάκη, Πειραιώς 138, Αθήνα\nΕγκαίνια: Δευτέρα 16 Δεκεμβρίου 2019 στις 20:00\nTags: Από τον κόσμο του Ομήρου. Τήνος και Κυκλάδες στη Μυκηναϊκή εποχήέκθεσηΜουσείο ΜπενάκηΜυκηναϊκός Πολιτισμός


iakovos jazz: Ο Μύθος ότι οι Εισαγωγές Δημιουργούν Ανεργία\nΠαρακάτω είναι οι βασικές ιδέες των Milton Friedman και Henry Hazlitt για το ελεύθερο διεθνές εμπόριο. Και του Άνταμ Σμιθ κατ’επέκταση και όλων των φιλελεύθερων οικονομολόγων. Αυτά που λένε οι οικονομολόγοι στους πολιτικούς και που ποτέ δεν κάνουν οι πολιτικοί.\nΥπάρχει παθολογική αντιπάθεια για τις εισαγωγές, και παθολογική αγάπη για τις εξαγωγές σε όλες τις χώρες. Και όμως δεν υπάρχει τίποτα πιο παράλογο. Γιατί μακροπρόθεσμα οι εισαγωγές πρέπει να είναι ίσες με τις εξαγωγές. Οι εξαγωγές μας είναι ο τρόπος που πληρώνουμε για τις εισαγωγές μας, και οι εισαγωγές μας είναι ο τρόπος που πληρωνόμαστε για τις εξαγωγές μας. Δίνουμε δηλαδή ελληνικό ελαιόλαδο στους Γερμανούς, και πληρωνόμαστε με γερμανικές μπύρες. Αν δεν αγοράσουμε γερμανικές μπύρες δε θα μπορέσουν οι Γερμανοί να αγοράσουν ελαιόλαδο.\nΟ λόγος είναι απλός. Έστω ότι αγοράζει ένας Γερμανός εισαγωγέας ελαιόλαδο. Η Ελληνική εξαγωγική εταιρεία θα θελήσει να πληρωθεί σε δραχμές για να πληρώσει το προσωπικό της. Δε μπορεί να πληρώσει το προσωπικό της με γερμανικά μάρκα. Ο μόνος τρόπος ο Γερμανός εισαγωγέας να βρει δραχμές για να πληρώσει τον Έλληνα εξαγωγέα, είναι να δώσει μάρκα σε ένα Γερμανό εξαγωγέα που πούλησε ίσης αξίας μπύρες στην Ελλάδα και έλαβε δραχμές, και ο οποίος χρειάζεται μάρκα για να πληρώσει το προσωπικό του, και να ανταλλάξουν μάρκα με δραχμές. Αν δηλαδή πούμε ότι σταματάμε να κάνουμε εισαγωγή γερμανικής μπύρας, είναι σαν να λέμε ότι σταματάμε και την εξαγωγή ελαιόλαδου στη Γερμανία. Γιατί πολύ απλά ο Γερμανός εισαγωγέας δε θα μπορεί να βρει δραχμές να μας πληρώσει. Και τα μάρκα αν δε θέλουμε να αγοράσουμε κάτι από τη Γερμανία μας είναι άχρηστα, και άρα δε μπορούμε να τα δεχτούμε ως μέσο πληρωμής για το ελαιόλαδο μας.\nΟ μόνος τρόπος να εισάγεις χωρίς να εξάγεις, όπως κάναμε εμείς δηλαδή τόσα χρόνια, είναι χρεώνοντας τη χώρα στο εξωτερικό. Και αν αυτό γίνει σε υπερβολικό βαθμό, έρχεται η στιγμή που οι ξένοι αρχίζουν να πιστεύουν ότι δε θα μπορέσεις να ξεπληρώσεις το χρέος σου. Ότι δηλαδή δε θα έχεις τόσα προιόντα που να θέλουν να εισάγουν στο μέλλον, ώστε να πληρωθούν για τα προιόντα που σου πουλάνε. Και άρα δεν είναι διατεθειμένοι να σου πουλήσουν (εξάγουν=δανείσουν) άλλο.\nΚαι αυτό ενισχύθηκε με το ευρώ. Γιατί οι ξένοι θεωρούσαν ότι δεν υπάρχει περίπτωση χρεοκοπίας της χώρας (αφού ήταν μέλος της Ευρωζώνης). Θεωρούσαν λανθασμένα δηλαδή, ότι δεν υπάρχει περίπτωση να σπάσει η Ευρωζώνη. Και άρα τα δάνεια τους στην Ελλάδα θα ξεπληρώνονταν σίγουρα, και όταν θα έπαιρναν πίσω τα χρήματα τους σε\nελληνικά ευρώ, θα μπορούσαν ακόμη και αν δεν ήθελαν να αγοράσουν τίποτα από την Ελλάδα, να τα χρησιμοποιήσουν για να αγοράσουν πχ γερμανικά αυτοκίνητα ή γαλλικά κρασιά, πληρώνοντας με γερμανικά ή γαλλικά ευρώ, όπου γερμανικό ευρώ=γαλλικό ευρώ= ελληνικό ευρώ. Και άρα μπορέσαμε να δανειστούμε πολύ περισσότερο από τις πραγματικές μας δυνατότητες. Θα μπορούσαμε βέβαια να είχαμε χρησιμοποιήσει τα ευρώ που δανειζόμασταν για παραγωγικές επενδύσεις αντί για κατανάλωση αλλά δεν το κάναμε οπότε δε μετράει. Και δεν έχει και τόση σημασία αφού όλοι αποδέχονται πια ότι η νομισματική ένωση, ευρωζώνη, που σχεδιάστηκε, χωρίς ταυτόχρονη δημοσιονομική και πολιτική ένωση ήταν λανθασμένη.\nΆρα είναι χαζό να λέμε ότι οι εξαγωγές είναι καλές και οι εισαγωγές κακές. Γιατί οι εισαγωγές θα πρέπει να είναι ίσες με τις εξαγωγές μακροπρόθεσμα. Και αυτό το διασφαλίζει η συναλλαγματική ισοτιμία. Όταν αφήνεται να λειτουργήσει ελεύθερα από τις κυβερνήσεις (που συνήθως ή και ποτέ δεν αφήνεται). Σκεφτείτε μία ακραία περίπτωση. Μία δραχμή να αντιστοιχεί σε 500 μάρκα. Τότε όλα τα γερμανικά προιόντα θα είναι φτηνότερα από τα ελληνικά. Και άρα θα σταματήσουμε να παράγουμε ελληνικά προιόντα. Θα τα αγοράζουμε όλα από την Γερμανία. Θα κόβουμε απλά δραχμές και θα πληρώνουμε τους Γερμανούς εξαγωγείς.\nΑν δηλαδή οι Γερμανοί εξαγωγείς έχουν διάθεση να παίρνουν δραχμές για να τις καίνε στο τζάκι τους, ή να τις χρησιμοποιούν για χαρτί υγείας, θα έχουμε βρει την καλύτερη εξαγωγική βιομηχανία στον κόσμο. Το τύπωμα της δραχμής. Στην πραγματικότητα βέβαια οι Γερμανοί αν δεν αγοράζουν ελληνικά προιόντα, δε θα θέλουν και δραχμές. Άρα η τιμή της δραχμής θα αρχίσει να υποχωρεί έναντι του μάρκου. Αυτό θα συνεχίζεται μέχρι να βρεθούμε σε ισορροπία. Η ισορροπία θα έρθει, όταν οι δραχμές που θέλουν οι Γερμανοί είναι ίσες με τα μάρκα που θέλουν οι Έλληνες. Αυτή θα είναι η συναλλαγματική τιμή ισορροπίας, στην οποία δε θα υπάρχουν πλεονάσματα και ελλείματα στην Ελλάδα και την Γερμανία. Οι ελληνικές δηλαδή εξαγωγές θα είναι ίσες με τις ελληνικές εισαγωγές από τη Γερμανία. Το ίδιο και για τη Γερμανία.\nΟ μηχανισμός αυτής της συναλλαγματικής ισοτιμίας δε μπορούσε να λειτουργήσει στα πλαίσια ευρωζώνης αφού το νόμισμα ήταν κοινό. Θα έπρεπε δηλαδή η ανταγωνιστικότητα να διατηρείται με δημοσιονομικά μέτρα. Αυτό όμως απαιτεί υπεύθυνες κυβερνήσεις και αυτό δεν είναι το φόρτε μας. Το αντίθετο μάλιστα. Από τη μία δηλαδή οι κυβερνήσεις μας, από την άλλη ο κακός σχεδιασμός της ευρωζώνης…φτάσαμε εδώ.\nΠέρα όμως από την ευρωζώνη, οι νομισματικές ισοτιμίες σπάνια αφήνονται να λειτουργήσουν ελεύθερα για να φέρνουν την ισορροπία στις διεθνείς αγορές. Ο λόγος είναι ότι τα κράτη προσπαθούν να επηρεάσουν την\nσυναλλαγματική ισοτιμία για να έχουν οφέλη εις βάρος των άλλων χωρών. Προσπαθούν πχ να έχουν ένα νόμισμα φτηνότερο από αυτό που δικαιολογεί η αγορά, ώστε να έχουν πλεονάσματα και άρα μικρότερη ανεργία. Προσπαθούν δηλαδή να εξάγουν την ανεργία τους στις άλλες χώρες. Και κάπως έτσι ξεσπούν οι νομισματικοί πόλεμοι.\nΑν δηλαδή αφήνονταν απ’όλες τις κυβερνήσεις του κόσμου οι συναλλαγματικές ισοτιμίες να διαμορφώθούν ελεύθερα, δε θα υπήρχαν ελλειμματικές και πλεονασματικές χώρες. Τουλάχιστον όχι σε σημείο που να προκαλούνται κρίσεις. Γιατί πάντα υπάρχει η πιθανότητα να θέλει ένας γερμανός να πουλήσει μπύρες στην Ελλάδα για να μαζέψει δραχμές για τις διακοπές που θα κάνει τα επόμενα πέντε χρόνια. Και άρα να δανείσει ουσιαστικά στην Ελλάδα. Αλλά δε θα πάρει ανεξέλεγκτες διαστάσεις αυτό. Δε θα βρεθεί δηλαδή η Ελλάδα να χρωστάει στο Γερμανό διακοπές για 200 χρόνια, τις οποίες ο Γερμανός δε θα μπορεί να λάβει, γιατί απλά δε θα ζήσει τόσο πολύ.\nΓιατί πολύ απλά όταν ο Γερμανός συγκεντρώσει δραχμές για διακοπές πέντε ετών, θα σταματήσει να πουλάει (δανείζει=εξάγει) μπύρες στην Ελλάδα, η οποία θα αναγκαστεί είτε να στραφεί στην παραγωγή μπύρας, ή να την αντικαταστήσει με ελληνικό ούζο, είτε απλά να σταματήσει την κατανάλωση μπύρας. Και άρα θα σταματήσει να δημιουργείται έλλειμμα στην Ελλάδα από την αγορά μπύρας. Γιατί απλά ο Γερμανός δε θα θέλει να πουλήσει άλλο. Αν όμως παρέμβει η Ελληνική κυβέρνηση και δανειστεί στις διεθνείς αγορές μάρκα, και τα δώσει στους έλληνες, ο γερμανός θα πουλήσει και άλλες μπύρες γιατί θα πληρωθεί σε μάρκα που μπορεί να χρησιμοποιήσει για να αγοράσει προιόντα στη Γερμανία.\nΗ Ελλάδα όμως θα δημιουργήσει έλλειμμα στις εμπορικές σχέσεις Γερμανίας Ελλάδας, μεγαλύτερες από αυτές που δικαιολογεί η αγορά. Σε μία τέτοια κατάσταση πάνω κάτω βρεθήκαμε. Άρα δεν υπάρχουν κακές εισαγωγές και καλές εξαγωγές. Όσες εισαγωγές κάνεις τόσες εξαγωγές θα κάνεις. Αναγκαστικά. Αρκεί να αφήσεις τις συναλλαγματικές ισοτιμίες να κάνουν τη δουλειά τους. Να ισορροπούν δηλαδή τις εισαγωγές με τις εξαγωγές. Που δεν τις αφήνουν οι κυβερνήσεις εξυπηρετώντας πολιτικές σκοπιμότητες, και καταλήγει ο κόσμος να νομίζει ότι φταίει το διεθνές εμπόριο για τα δεινά που τον βρήκαν. Στην περίπτωση της ευρωζώνης χρειαζόταν πολύ καλύτερος σχεδιασμός σε επίπεδο ευρωζώνης, και πολύ μεγαλύτερη υπευθυνότητα σε επίπεδο κυβερνήσεων (να μη δανείζεσαι δηλαδή για να καταναλώνεις ανεξέλεγκτα). Ο σχεδιασμός ήταν κακός σε επίπεδο ευρωζώνης, το πολιτικό μας σύστημα κυριαρχείται από λαικιστές του τελευταίου επιπέδου, οπότε ο συνδυασμός......\nΤο ελεύθερο διεθνές εμπόριο, είναι από τα σπάνια πράγματα που συμφωνούν όλοι οι οικονομολόγοι του κόσμου (οι φιλελεύθεροι τουλάχιστον), ότι είναι ευεργετικό για τις κοινωνίες. Μπορεί δηλαδή από το ελεύθερο εμπόριο να θιχτούν τα συμφέροντα μιας συντεχνίας, αλλά τα συμφέροντα της χώρας σαν σύνολο θα εξυπηρετηθούν. Σκεφτείτε δηλαδή μία συντεχνεία Αμερικανών παραγωγών καρφιών, που ζητάει στην κυβέρνηση των ΗΠΑ να βάλει δασμούς στα κινέζικα καρφιά, ώστε να μπορεί να συναγωνιστεί τους Κινέζους. Αυτός ο δασμός μόνο την συντεχνία εξυπηρετεί. Η συντεχνία θα πει, μα το προσωπικό που θα δουλεύει στις Αμερικανικές βιομηχανίες καρφιών, θα αυξήσει την εργασία και θα μειώσει την ανεργία. Είναι ψέμα.\nΌπως εξήγησα παραπάνω, τα δολάρια που θα πάρουν οι κινέζοι από την πώληση των καρφιών, θα πρέπει να τα χρησιμοποιήσουν αναγκαστικά για να αγοράσουν Αμερικανικά προιόντα. Και άρα θα αυξήσουν την εργασία σε κάποιον άλλο τομέας της αμερικανικής οικονομίας. Οι λαικιστές αμερικανοί, θα μιλήσουν για την εργασία και την ανεργία στην βιομηχανία των καρφιών, που είναι το πρώτο που φαίνεται, και θα αποσιωπήσουν το γεγονός που περιγράφω. Ότι η κατάληξη θα είναι απλώς να αγοράζουν πιο ακριβά καρφιά οι Αμερικανοί, και να μην ευνοηθεί ένας άλλος εξαγωγικός τομέας της αμερικανικής οικονομίας, στον οποίο θα κατανάλωναν οι κινέζοι τα δολάρια που θα λάμβαναν από την πώληση των καρφιών στην Αμερική.\nΕυνοήθηκαν δηλαδή οι αμερικανοί παραγωγοί και εργαζόμενοι στον τομέα των καρφιών, και ζημιώθηκαν οι παραγωγοί και εργαζόμενοι σε κάποιον εξαγωγικό τομέα της αμερικανικής οικονομίας. Απλά αυτό που είναι φανερό είναι το πρώτο επίπεδο σκέψης. Η επίδραση στην αμερικανική βιομηχανία των καρφιών από το δασμό. Η αρνητική επίδραση σε κάποιον άλλο τομέα της αμερικανικής οικονομίας, παρόλο που είναι σίγουρη, δε μπορεί να περιγραφεί με τόση ακρίβεια. Γιατί δεν ξέρουμε καν που θα ξόδευαν τα δολάρια τους οι Κινέζοι. Απλά είμαστε σίγουροι ότι θα τα ξόδευαν σε κάποιον άλλο τομέα. Το πρόβλημα είναι ότι δεν το γνωρίζουν ούτε οι εργαζόμενοι και παραγωγοί αυτού του τομέα ώστε να πιέσουν πολιτικά. Το πλεονέκτημα δηλαδή που έχουν οι λαικιστές είναι ότι αυτό που περιγράφω είναι ένα δεύτερο επίπεδο σκέψης. Και πάντα είναι πιο δύσκολο να περιγραφεί, και πιο δύσκολο να κατανοηθεί από το πρώτο επίπεδο σκέψης..\nΤο μόνο θέμα εδώ, είναι ότι μπορεί οι Κινέζοι να κρατάνε τα δολάρια τους ως αποθεματικά και να μην τα χρησιμοποιούν για αγορά αμερικανικών προιόντων για πολιτικές σκοπιμότητες. Αυτό όμως λύνεται με μία διακρατική συμφωνία. Μπορεί πχ η Αμερική και η Κίνα, να συμφωνήσουν ότι μόνο ένα ποσοστό τους άλλου νομίσματος, θα μπορούν να κρατήσουν\nως αποθεματικό. Και το υπόλοιπο θα το ρίχνουν στην οικονομία της άλλης χώρας. Πχ οι Κινέζοι θα μπορούν να κρατήσουν ως αποθεματικό μόνο το 5% των δολαρίων που θα λαμβάνουν για τις εξαγωγές τους, και το υπόλοιπο 95% θα πρέπει να το χρησιμοποιούν για τις αγορές αμερικανικών προιόντων. Τυχαία τα νούμερα. Έτσι δε θα δημιουργούνται μεγάλα πλεονάσματα και ελλείμματα και μεγάλα χρέη, και αυτή η ευλογία που λέγεται ελεύθερο διεθνές εμπόριο, δε θα γίνεται αιτία νομισματικών εντάσεων και πολέμων.\nΕπειδή τα κράτη χρησιμοποιούν ύπουλα μέσα στο διεθνές εμπόριο, καταλήγουν οι λαικάντζες να μας λένε ότι η λύση είναι να κλείσουμε τα σύνορα για να αυξήσουμε την παραγωγή μας, και ότι το πρόβλημα μας είναι οι υπερβολικές εισαγωγές κτλ. Τα προβλήματα δηλαδή που δημιουργούν οι λαικάντζες, επειδή δεν αφήνουν το ελεύθερο διεθνές εμπόριο να λειτουργήσει, έρχονται να το λύσουν με ακόμη περισσότερο λαικισμό και ακόμη λιγότερο διεθνές εμπόριο. Έτσι είναι όμως οι λαικάντζες.\nΌσοι όμως είστε υπέρ της διεθνής ειρήνης, θα πρέπει να ξέρετε ότι δεν υπάρχει τίποτα που να ενισχύει περισσότερο την διεθνή ειρήνη όσο το ελεύθερο διεθνές εμπόριο. Και αυτό δεν το λέω εγώ, αλλά λαμπερά μυαλά όπως του Άνταμ Σμιθ και του Μίλτον Φρίντμαν. Εμείς το μόνο που έχουμε να κάνουμε είναι να τα αφήσουμε να μας φωτίσουν.\nΚαι επειδή τώρα που τελειώσανε τα δανεικά και τα λεφτά των άλλων, και τελείωσε και σοσιαλισμός και ο κομμουνισμός στην Ελλάδα, και άρα υποχρεωτικά θα πάμε σε μία οικονομία της αγοράς, ο Άνταμ Σμιθ και ο Μίλτον Φρίντμα θα είναι της μόδας. Αυτό που θα σας πουν οι λαικάντζες για τον Φρίντμαν είναι ότι έσφαζε κομμουνιστές στη Χιλή του Πινοσέ(τ). Γιατί οι λαικιστές δε σέβονται τίποτα. Ούτε νόμπελ, ούτε διάνοια, ούτε τίποτα. Η αλήθεια είναι ότι ο Πινοσέ ήθελε να ελευθερώσει την οικονομία της Χιλής. Ποιους θα συμβουλευόταν από τους καλύτερους?\nΤους φοιτητές του Φρίντμαν. Πήγε και ο Φρίντμαν μία φορά. Σίγουρα θα έδωσε συμβουλές στους πρώην φοιτητές του με τα διδακτορικά από το πανεπιστήμιο του Σικάγου. Και ρωτάω εγώ. Έστω ότι με ρωτάει ο Σαμαράς τι να κάνει με την αγορά των ταξί στην Ελλάδα (και καλά εγώ είμαι ο Φρίντμαν), και εγώ λέω ότι αν την απελευθερώσει, η ανεργία θα πέσει κατά 1% και το ΑΕΠ της Ελλάδας θα ανέβει κατά 0.5% (τυχαίο το παράδειγμα και τα νούμερα). Ότι αυτό δείχνουν οι έρευνες που έχω κάνει σε άλλες χώρες τέλος πάντων. Και ο Σαμαράς αποφασίζει να το κάνει. Και ξεσηκώνονται οι ταξιτζήδες. Και στα επεισόδια κάποιοι σκοτώνονται. Φταίω εγώ που παρουσίασα τα αποτελέσματα των ερευνών μου, ή ο Σαμαράς? Φταίει ο οικονομολόγος ή ο πρωθυπουργός? Αλλά άντε πείτε τα αυτά στους λαικιστές.\nΣτο παρακάτω link έχω ανεβάσει ένα κείμενο για τον μύθο των οικονομικών μονοπωλίων\nΑνεβάζω και ένα status update, και ένα διάλογο που ακολούθησε, και που θεωρώ σχετικά\nΤώρα που ανακαλύψαμε τον Hazlitt μείναμε με τον Krugman στο χέρι. Στερνή μου γνώση.....\nHenry Hazlitt 1946 (σε ελεύθερη μετάφραση) "Δε γνωρίζει ο τεμπέλης και ο σπάταλος, ακόμη και στο απόγειο του ξεφαντώματος τους, ότι αυτή η συμπεριφορά τους οδηγεί στο μέλλον σε χρέη και φτώχια? Στο πεδίο όμως των δημοσίων οικονομικών, υπάρχουν άνδρες που θεωρούνται λαμπροί οικονομολόγοι, που κατακρίνουν την αποταμίευση, και ενθαρρύνουν την κατανάλωση σε εθνικό επίπεδο, σαν μέσο οικονομικής σωτηρίας. Και όταν κάποιος τους πει που οδηγεί αυτό μακροπρόθεσμα, απαντούν in the long run we are all dead! Και τέτοια ευφυολογήματα θεωρούνται μεγάλες σοφίες"\nYanis Orfanos and Κώστας Βρούχος like this.\nΚώστας Βρούχος Δηλαδή κάτι σαν τον τζιτζίκι και το μυρμήγκι του Αισώπου...\nSaturday at 9:00pm via mobile · Like\nIakovos Jazz Ο Κρούγκμαν είναι οπαδός του Κέινς, που είναι ο πατέρας του μεγάλου κρατικού παρεμβατισμού (κεινσιανισμού). Ο οποίος Κέινς έλεγε ότι in the long run we are all dead. Ο Hazlitt είναι οπαδός της ελεύθερης οικονομίας. Όπως ο Άνταμ Σμιθ. Είναι αυτό που σήμερα λέμε η σύγκρουση ανάμεσα στην Κεινσιανή και την Αυστριακή (Χάγιεκ) σχολή. Και οι δύο υποστηρίζουν τον καπιταλισμό, ο ένας (Κέινς) με πολύ κρατικό παρεμβατισμό, ο άλλος (Άνταμ Σμιθ, Χάγιεκ, Φρίντμαν) με όσο γίνεται πιο ελεύθερη οικονομία.\nΣτην πράξη στις καπιταλιστικές χώρες (ΗΠΑ, Αγγλία) έχει εφαρμοστεί η Κεινσινή σχολή. Και ναι έχει μια ομοιότητα με τον τζίτζικα και τον μέρμηγκα. Αν πούμε ότι ο τζίτζικας αυτά που τρώει τα δανείζεται από τον μέρμηγκα (αντί να τα παίρνει από τη φύση όπως συμβαίνει στο μύθο) είναι ακριβώς η περίπτωση μας. Αν κάποιος σταματήσει το τζίτζικα να δανείζεται από το μέρμηγκα, ο μέρμηγκας θα αναγκαστεί να μειώσει την παραγωγή του, αφού δε θα μπορεί πια να πουλήσει στον τζίτζικα, και ο τζίτζικας θα αναγκαστεί να δουλέψει για να αυξήσει την παραγωγή του (αφού δε θα μπορεί πια να δανειστεί από τον μέρμηγκα).\nΔεν θα αφήσει δηλαδή η ελεύθερη οικονομία να οδηγηθούμε σε ανισορροπία. Αν τώρα κάποιος συνεχίσει να δανείζει στον τζίτζικα, θα φτάσουμε σε ένα σημείο όπου το χρέος θα είναι τόσο μεγάλο, που δε θα μπορεί να το αποπληρώσει και θα δημιουργηθεί ένταση στη σχέση του με τον μέρμηγκα. Και η προσαρμογή θα είναι πολύ απότομη, και όχι όπως θα ήταν αν είχε αφεθεί στην ελεύθερη οικονομία να τη διορθώσει (που θα γινόταν πολύ πιο σταδιακά και ομαλά).\nΚταλαβαίνω ότι αστειεύεσαι, απλά η πραγματικότητα είναι ότι η διαφορά ανάμεσα στην Κεινσιανή και στην Αυστριακή σχολή καταλήγει σε κάτι τόσο απλό όσο ο τζίτζικας και ο μέρμηγκας. Βάλε όμως μέσα τα κράτη, τις ομάδες που πιέζουν για τα συμφέροντα τους, και τότε αυτό που είναι πάρα πολύ απλό για το παγκόσμιο καλό, γίνεται τόσο μπερδεμένο, που οδηγεί στο μπουρδέλο που ζούμε σήμερα.\n21 hours ago · Edited · Like ·\nIakovos Jazz Και η μόνη λύση που μπορώ να σκεφτώ είναι μία ελεύθερη οικονομία όπως αυτή που περιγράφει ο άνταμ σμιθ, αλλά παγκόσμια. Οι Ηνωμένες Πολιτείες του Κόσμου. Η απόλυτη παγκοσμιοποίηση. Αυτό θα είναι πραγματική ευλογία. Αλλά δεν το προλαβαίνουμε εμείς σίγουρα\nSaturday at 9:29pm · Like · 1\nIakovos Jazz Είναι αδιανόητο πόσο απλό είναι. Αλλά δε μπορεί να εφαρμοστεί όσο τα κράτη προσπαθούν να εξυπηρετήσουν τα συμφέροντας τους με ύπουλους τρόπους. Και αυτό δεν μπορεί να έχει ποτέ λύση όσα χρόνια και αν περάσουν. Η μόνη λύση είναι αυτή που σου λέω. Οι Ηνωμένες Πολιτείες του Κόσμου. Και θα γίνει κάποια στιγμή. Δε θα μπορεί να αποφασίσει ο Έλληνας αν θα πρέπιε να χτυπήσει τον Έλληνα στην Τουρκία ή τον Τούρκο στην Ελλάδα. Αν θα πρέεπει να χτυπήσει το τούρκικο εργοστάσιο στην Ελλάδα ή το Ελληνικό εργοστάσιο στην Τουρκία. Το οικονομικό συμφέρον θα διαλύσει τα σύνορα. θα τους βάψει όλους το ίδιο χρώμα, και θα μετατρέψει τις θρησκείες σε όμορφα πανηγυράκια. Θα γίνουν όλοι απλώς άνθρωποι. Ίδιοι. Χάρη στην ελεύθερη οικονομία και το ελεύθερο διεθνές εμπόριο. Στις Ηνωμένες Πολιτείες του Κόσμου\nYesterday at 10:44am · Edited · Like · 1\nIakovos Jazz Ηνωμένες Πολτείεες της Αμερικής, Ηνωμένες Πολιτείες της Ευρώπης, Ηνωμένες Πολιτείες της Ασίας, Ηνωμένες Πολιτείες της Αφρικής και τέλος Ηνωμένες Πολιτείες του Κόσμου\nSaturday at 9:32pm · Like · 1\nIakovos Jazz Με την επιφύλαξη φυσικά ότι δε θα προκληθεί πυρηνικό ολοκαύτωμα


BLOG - Page 2 of 4 - Thedanceclub\nΤο The Dance Club έχει ταλέντο\nBlogBy Βασιλική Αντύπα October 23, 2018\n“Χορεύει κανείς γιατί όταν χορεύει,ξεχνάει τα πάντα.Γιατί κάθε φορά που παύει να πιστεύει στον εαυτό του,ο χορός τον κάνει να πιστέψει ξανά.. Γιατί χάνεται σε ένα κόσμο μαγικό,που πιστεύει ότι έχει υπερδυνάμεις.. Κάθε φορά που χορεύει κανείς ,ανακαλύπτει ένα νέο κομμάτι του εαυτού του.Ένα κομμάτι πιο όμορφο,πιο δυνατό,πιο ελεύθερο.Χάνει τον εαυτό του και τον βρίσκει…\nΤο “The Dance Club” πάει Ελλάδα έχεις ταλέντο!\nBlogBy lilia September 28, 2018\nΤο “The Dance Club” πάει Ελλάδα Εχεις Ταλέντο με 2 συμμετοχές! Η δεύτερη μας συμμετοχή η υπέροχη ομάδα από\nBlogBy lilia September 20, 2018\nΤο “The Dance Club” πάει Ελλάδα Εχεις Ταλέντο με 2 συμμετοχές! Η πρώτη μας συμμετοχή η υπέροχη ομάδα από με το “Fairy Τales”\nUncategorized @elBy lilia July 12, 2018\nΈρευνα από το Αριστοτέλειο Πανεπιστήμιο έδειξε ότι συνταξιούχοι που χόρευαν παραδοσιακούς ελληνικούς χορούς παρουσίασαν πολλά οφέλη στην υγεία τους. Μάλιστα ο επικεφαλής της έρευνας, κύριος Ζαχαρίας Βόρδος, που ασχολείται με την ψυχολογία της άσκησης, εξήγησε ότι είναι πιθανό οι ελληνικοί χοροί να καταστήσουν πιο ελκυστικά τα προγράμματα αποκατάστασης (π.χ. από τραυματισμούς ή λόγω παθήσεων) αφού…\nBlogBy Anna Makka April 3, 2018\nΤο χορό τον συναντούµε στις πιο σηµαντικές στιγµές της ανθρώπινης ζωής, από την γέννηση ως τον θάνατο. Ο άνθρωπος αφήνεται ελεύθερος να εκφράσει µε τον χορό την λυπηµένη ή χαρούµενη διάθεσή του. Ο χορός όπως και το παιχνίδι έχουν αρχαιότατη προέλευση. Έκανε τη εµφάνιση του όταν ο πρωτόγονος άνθρωπος για πρώτη φόρα άρχισε να εκφράζεται…\nΔύναμη Ψυχής: Ο χορός έδωσε φτερά σε 3χρονο με σύνδρομο Down\nBlogBy Anna Makka September 25, 2017\nΟ μικρός Archie Aspin γεννήθηκε με Σύνδρομο Down και οι γιατροί είχαν πει στη μητέρα του πως θα αντιμετώπιζε σημαντικά κινητικά προβλήματα και πως θα δυσκολευόταν ακόμα και να περπατήσει. Στα τρία του χρόνια ωστόσο ο Archie κάνει πολλά περισσότερα: χορεύει! Η μητέρα του Amanda τον πήγε σε μαθήματα μπαλέτου για μωρά βοηθώντας στην ενίσχυση…\n30 ΠΑΡΑΡΤΗΜΑΤΑ ΤΩΡΑ ΕΛΛΑΔΑ ΚΑΙ ΚΥΠΡΟ!\nH οικογένειά μας μεγαλώνει και υποδέχεται το νέο της μέλος και για πρώτη φορά εκτός συνόρων “Τhe Dance Club Cyprus-Nicosia” ! Όντας η μεγαλύτερη οικογένεια σχολών χορού με 30 πλέον παραρτήματα και όχι μόνο…γίναμε η απάντηση στις ανάγκες της εποχής! Όσον αφορά πρώτιστα για το πώς μπορεί να κάνει χορό κάθε άνθρωπος. Πάνω απ’ όλα,…\nΕΚΔΗΛΩΣΕΙΣBy Anna Makka July 3, 2017\nΗ Θερμοκρασία ανεβαίνει και τα DANCE CLUB ετοιμάζονται για την καλοκαιρινή τους εκδρομή!! Τριήμερη εκδρομή στην Πάρο!!! Στην τιμή περιλαμβάνονται : 1.Aκτοπλοϊκά εισητήρια 2.Μετακινήσεις με πούλμαν στην Πάρο. 3.Δύο διανυκτερεύσεις στο ξενοδοχείο ASTERAS PARADISE HOTEL Cat*** Superior 4.Πρωινό και Δείπνο 5.Ένα Ποτό σε Latin party στην πισίνα του ξενοδοχείου 6.Ένα Ποτό σε beach party σε…\nBlogBy Anna Makka May 2, 2017\nΚάθε κίνηση μπορεί να είναι χορός, αλλά αυτό δε σημαίνει ότι κάθε κίνηση είναι χορός.” Joanne Skinner, κινησιολόγος, ιδρύτρια της μεθόδου Skinner Release Technique Ένα απλό περπάτημα στο δρόμο είναι μια μηχανική κίνηση. Το ίδιο περπάτημα στην σκηνή, ως μέρος μιας χορογραφίας, μπορεί να είναι χορός…επειδή έχει συνείδηση. Ο χορός, τα τελευταία χρόνια, εξελίσσεται…\nBlogBy Anna Makka April 1, 2017\nΟ χορός είναι ο πιο αρχαίος τρόπος έκφρασης των ανθρώπινων συναισθημάτων. Οι αρχαίες φυλές χόρευαν για να καλέσουν τα πνεύματα, για να προκαλέσουν τη βροχή αλλά και για να προετοιμάσουν το έδαφος για κυνήγι. Σήμερα, ο χορός χρησιμοποιείται και ως μέθοδος ψυχοθεραπείας. Η “χοροθεραπεία” ,όπως είναι ο όρος της, αποτελεί μια δημιουργική ψυχοθεραπεία. Το μέσον…


Αναγραφή του θρησκεύματος στις κομματικές ταυτότητες; - ΤΑ ΜΠΛΟΚΙΑ\nΠαναγιώτης Α. Τζανετής https://tvxs.gr/\tPosted on 18 Αυγούστου 2020\n«Ολαός μας τιμά σήμερα την Παναγία. Την Aνύμφευτη Nύμφη, την Υπέρμαχο Στρατηγό, την Ελεούσα, τη Γιάτρισσα, τη Θαλασσινή, την Παρηγορήτρα. Τη Μάνα που προστατεύει τους αδύναμους και σκέπει τους αδικημένους. Που συγχωρεί και δεν τιμωρεί, και το όνομά της βρίσκεται στα χείλη όσων αισθάνονται ότι έχουν την ανάγκη της.\nΧρόνια πολλά στις απανταχού Ελληνίδες, χρόνια πολλά στους απανταχού Έλληνες!» Αλέξης Τσίπρας, 15/8/2020\nΘρησκεία και πρόσωπο\nΗ θρησκευτική συνείδηση, η Εκκλησία, αλλά και η επίδρασή τους στην κοινωνική, πολιτική και ιδεολογική ζωή, βρέθηκαν με αυξημένη ένταση στο προσκήνιο της δημοσιότητας, τον καιρό της αναγραφής του θρησκεύματος στις ταυτότητες. Πολλά χρόνια αργότερα, και κατ’ αντιστροφή, καλείται ένας πρώην Πρωθυπουργός να προβεί σε δημόσια δήλωση πεποιθήσεων.\nΔεν ελέγχεται δηλαδή μόνο το αν τυχόν τροποποιήθηκαν οι γνωστές του θρησκευτικές πεποιθήσεις, πράγμα που θα ήταν καθ’ όλα θεμιτό, αλλά και το μήπως δεν παραμένει απηνώς μαχητικός περί αυτές. Αυτό δεν έγινε στις ιεροσυνάξεις του Συντάγματος ούτε στις διαδικασίες «δήλωσης» προς τις αρχές της εθνικοφροσύνης, αλλά στα πλαίσια της φραξιονιστικής πάλης χωρίς αρχές, όπως έλεγε κι η γνωστή έκφραση του μεσοπολέμου.\nΤι θα σήμαιναν άραγε όλα αυτά αν υποθέσουμε ότι ο κ Τσίπρας είχε αίφνης ασπασθεί τον Χριστιανισμό; Μήπως ότι είχε αυτομάτως καταστεί ακατάλληλος για τον πολιτικό ρόλο του; Προξενεί εντύπωση ότι κάτι τέτοιο εκπορεύεται από ανθρώπους ασκηθέντες στην υπεράσπιση δικαιωμάτων μεταξύ των οποίων και τα προσβαλλόμενα (πχ ελευθερία συνείδησης, ανεξιθρησκία, ιδιωτικότητα κά).\nΘρησκεία και έθνος\nΜόλις λίγες ημέρες πριν, η συζήτηση για τις ευρύτερες πολιτικές και πολιτιστικές επιπτώσεις της χρήσης της Αγίας Σοφίας ως τζαμί, διεξήχθη χωρίς αντίστοιχες διαμαρτυρίες. Εκεί ο καθένας μπορούσε να ξιφουλκήσει εναντίον του Ερντογάν, χωρίς να εξεταστεί ως ύποπτος εθνικισμού ή θρησκοληψίας. Παρότι η διακύβευση ήταν πολύ μεγαλύτερη από έναν απλό χαιρετισμό, δεδομένου ότι και άθεοι φαντάροι θα μπορούσε να δώσουν το αίμα τους σε μια σύγκρουση κρατών, με αφορμή ένα ναό …\nΑν τώρα προχωρήσουμε σε μια απρεπή ανίχνευση προθέσεων και καταλήξουμε στο ότι ο εν λόγω χαιρετισμός δεν υπήρξε αποτέλεσμα μεταστροφής αλλά ήταν απλώς χρησιμοθηρικός, γιατί είναι κάτι τέτοιο ασύμβατο με τον ρόλο ενός εθνικού ηγέτη σε στιγμή πολλαπλών κινδύνων και απειλών;\nΤο να σεβαστεί και να χαιρετίσει την πίστη του μεγαλυτέρου μέρους του σώματος στο οποίο απευθύνεται, ή εξίσου και την πίστη οιασδήποτε ελάχιστης θρησκευτικής μειονότητας, αποτελεί ψεύδος και επιφέρει ψόγον; Ή μήπως θα ήταν υπεράνω υποψίας αν ευχόταν μόνον για την ημέρα του εξιλασμού ή για το Μπαιράμι; Η λογική ότι η αριστερά ασχολείται με τις θρησκείες μόνο προκειμένου να εξασφαλίσει την ανεμπόδιστη λατρεία τους, σημαίνει ότι με την πλειοψηφούσα δεν θα έχει ποτέ κανένα λόγο να διαλεχθεί, δεδομένου ότι δεν αντιμετωπίζει τέτοιο πρόβλημα…\nΑποτελούν όμως όλα αυτά μια σύγχρονη συνταγματική αντίληψη ενότητας; Εκφράζουν την παράδοση των διαφορετικών πίστεων που συνυπήρξαν επί μακρόν με τις γιορτές της μιας να εορτάζονται ακόμη και από τους πιστούς της άλλης; Και τέλος πάντων, αν το «Καλή Παναγιά» έχει τέτοιες προεκτάσεις γιατί άραγε συνεχίζουμε να ευχόμεθα περί Ανάστασης ή Θείας γέννησης; Μήπως είναι πιο συμβατές οι υπόλοιπες εορτές με τον επιστημονικό υλισμό;\nΑν είμαστε τόσο ασύμβατοι με την πίστη των «άλλων», και θεωρούμε ότι κάθε απόπειρα εκδημοκρατισμού είναι εκ προοιμίου χαμένη, τότε δεν πρέπει να ασχολούμαστε τόσο πολύ με την συμπεριφορά της Εκκλησίας στην πανδημία ή στις μεταμοσχεύσεις κοκ Ας τους αναλάβει ο κ. Χαρδαλιάς και τα ΜΑΤ για να καθαρίσουμε με τον «σκοταδισμό»…\nΌμως όλοι γνωρίζουν τις δημοσκοπήσεις που λένε ότι είμαστε ο πιο θρήσκος λαός της Ευρώπης ή τις άλλες που βεβαιώνουν ότι οι θεσμοί που οι πολίτες σήμερα θεωρούν πιο αξιόπιστους είναι η Εκκλησία και οι Ένοπλες Δυνάμεις (απείρως περισσότερο από κόμματα και ΜΜΕ αλλά αρκετά παραπάνω και από Πανεπιστήμια ή ερευνητικά ιδρύματα). Μήπως αυτό φωτίζει λοξά και την φράση του μηνύματος για το σεβασμό στην πίστη των άλλων, το κουράγιο, την ελπίδα και το φως που τόσα «μπορούν να προσφέρουν».\nΤο πόσο επίμονα μπόρεσε να επιβιώσει η θρησκευτική συνείδηση αποδίδεται κυρίως στην θρησκευτική ψυχολογία. Τα λεγόμενα περί παρηγοριάς και κάθαρσης, υποδεικνύουν το πως οι θρησκείες απευθύνονται σε βασικές ψυχικές – συναισθηματικές ανάγκες των ανθρώπων κι όχι κατ’ ανάγκη στη λογική τους. Για την συντριπτική πλειονότητα του πληθυσμού ο τρόπος ικανοποίησης όλων αυτών των αναγκών πέρασε για αιώνες μέσα από τη θρησκεία.\nΙστορικά, η στάση της Αριστεράς απέναντι στη θρησκεία και την Εκκλησία αποτέλεσε συχνά πηγή προπαγάνδας. Ποτέ, όμως, δεν πρέσβευε η ελληνική αριστερά το κλείσιμο εκκλησιών ή την απαγόρευση άσκησης θρησκευτικής λειτουργίας, ούτε διαχώριζε τους πολίτες σε θρησκευόμενους και μη. Αντίθετα, την απασχολούσε ο «παράδεισος στη γη» και δεν ασχολείτο με τον παράδεισο των ουρανών.\nΠοιος και γιατί επιθυμεί να ρίξει νερό σε ένα μύλο, γνωστό από παλιά; Και πως η εθνικοφροσύνη αντί να λυσσομανάει, τώρα συγχαίρει;\nΠόθεν προκύπτει αυτή η υπερβολική ανάγκη ιδεολογικής καθαρότητας και μάλιστα από ανθρώπους που δεν πρόλαβαν μεν το ΕΑΜ, ωστόσο υπήρξαν στελέχη της ΣΥΜΜΑΧΙΑΣ, με ισότιμο εταίρο τον αείμνηστο μαχητή της Δημοκρατίας, Νικόλαο Ψαρουδάκη της «Χριστιανικής Δημοκρατίας»; Η επίκληση της ιδεολογίας δεν μπορεί να γίνεται παρακολούθημα σκοπιμοτήτων.\nΣτην κυβέρνηση, της οποίας πολλοί εκ των ξενισθέντων υπήρξαν μέλη, ετέθη ανεπιτυχώς το ζήτημα του χωρισμού της Εκκλησίας από το κράτος. Η κριτική θα ήταν πολύ πιο πειστική αν είχε επικεντρωθεί εκεί. Χαρακτηριστικά, ο σημερινός Γενικός Γραμματέας του Υπουργείου Παιδείας με τις σχετικές αρμοδιότητες, παρέμεινε ο ίδιος άνθρωπος –εμπιστοσύνης της ιεραρχίας – που ήταν και επί Γ.Παπανδρέου, επί Παπαδήμου, επί Πικραμμένου, επί Σαμαρά αλλά και των τριών Υπουργών του ΣΥΡΙΖΑ (σύνολο οκτώ υπουργοί)! Που είχε χαθεί τότε η μαχητικότητα;\nΚατανοώ ότι ο αρχηγός της Αξιωματικής αντιπολίτευσης είναι για αυτήν «εκ των ων ουκ άνευ» οπότε η αμφισβήτηση του αποκλείεται. Ωστόσο, δεν αρμόζει να επιχειρείται η μετατροπή του σε ταλαντούχο κομπέρ, ενός αόρατου υποβολέα. Ασχέτως αν υπάρχουν ή όχι τέτοιες προσπάθειες κηδεμόνευσης, το να τίθεται υπό έλεγχο το πότε θα χαιρετάει και με ποιες λέξεις θα εύχεται, καταντάει κάπως κωμικό.\nΟ κ Τσίπρας ήταν γνωστό από παλιότερα πως είναι άνθρωπος δίκαιος και θαρραλέος. Δόθηκε η ευκαιρία στα χρόνια που κυβέρνησε να αποδείξει συχνά ότι είναι και μετριοπαθής. Με την πάροδο των χρόνων, και με τις ταλαιπωρίες που φυσιολογικά σωρεύτηκαν για τον Πρωθυπουργό της εξόδου από τα μνημόνια, φαίνεται ότι αποκτά και σοφία.\nΥ.Γ.: Το τι πιστεύω κι αν πιστεύω, είναι δικό μου καπέλο!\nPrevious PostΣάκης Καράγιωργας: Χάνει το χέρι, εκείνος που το υψώνει\nNext PostΠώς θα ανοίξουν τα σχολεία;\nhttps://www.avgi.gr/ 24 Δεκεμβρίου 2019\nΣχολιαστικός https://www.avgi.gr/ 19 Ιουνίου 2020


Η... σκληρή Τζένιφερ Λόπεζ | Pagenews.gr\nΗ… σκληρή Τζένιφερ Λόπεζ\nΛίγο καιρό μετά την είδηση ότι η λατίνα σταρ και ο Κάσπερ Σμαρτ χώρισαν, ένας πρώην σύζυγος εμφανίζεται και δίνει μια εντελώς διαφορετική εικόνα της!\nPagenews Team 19 Σεπτεμβρίου 2016, 12:05\nΗ γνωστή ιστορία του Χόλιγουντ! Όταν ένας/μια celebrity γίνεται γνωστό ότι έχει χωρίσει, εμφανίζεται ο/η πρώην και κάνουν δηλώσεις για την περίοδο που υπήρξαν μαζί! Και κατά συντριπτική πλειοψηφία οι αποκαλύψεις δεν είναι κολακευτικές.\nΚάτι αντίστοιχο συνέβη και με την Τζένιφερ Λόπεζ. Η διάσημη λατίνα τραγουδίστρια ως γνωστόν εδώ και κάποιο διάστημα έχει πλέον χωρίσει από τον τελευταίο της σύντροφο Κάσπερ Σμαρτ, ωστόσο αυτός που βγήκε κι έκανε τις δηλώσεις δεν ήταν ο Κάσπερ αλλά ο πρώτος σύζυγός της, Ojani Noa.\nO Ojani παρουσιάζει μία άλλη Jennifer, μία σκληρή γυναίκα που παράτησε τα πάντα για την καριέρα της. Για εκείνον ήταν «ο έρωτας της ζωής του», ήθελε να μείνει για πάντα μαζί της και εκείνη τον παράτησε για τη δόξα και το χρήμα. Παντρεύτηκαν το 1997 και η καρδιά του έσπασε σε χίλια κομμάτια όταν εκείνη έκλεισε την πόρτα του σπιτιού τους. Του πήρε χρόνια να το ξεπεράσει, καθώς δεν μπορούσε να καταλάβει πως η JLo άφησε τον γάμο τους για μερικές επιτυχίες.


Πέρασε από το Μάντσεστερ η Μπαρτσελόνα, χωρίς νικητή στην Ολλανδία - Χαλκιδική Πολιτική\nΑρχική/Αθλητικά/Πέρασε από το Μάντσεστερ η Μπαρτσελόνα, χωρίς νικητή στην Ολλανδία\nΠέρασε από το Μάντσεστερ η Μπαρτσελόνα, χωρίς νικητή στην Ολλανδία\nΟλοκληρώθηκαν τα πρώτα παιχνίδια του Τσάμπιονς Λιγκ για τη φάση των «8»\nΜε τις αναμετρήσεις Μάντσεστερ Γιουνάιτεντ-Μπαρτσελόνα(0-1) και Άγιαξ-Γιουβέντους(1-1) ολοκληρώθηκε η πρώτη στροφή της φάσης των «8» του Τσάμπιονς Λιγκ.\nΗ Μπαρτσελόνα με αυτογκόλ του Σο πήρε τη νίκη και έχει τη κατάσταση στα χέρια της για πρόκριση στην ημιτελική φάση καθώς η ρεβάνς γίνεται σε λίγες ημέρες στο Καμπ Νου.\nΣτο άλλο ματς, ο Άγιαξ απέδειξε και πάλι πως δεν βρίσκεται τυχαία στις καλύτερες οκτώ ομάδες της Ευρώπης βάζοντας δύσκολα στη Μεγάλη Κυρία. Για τη Γιουβέντους σκόραρε ο Κριστιάνο Ρονάλντο και ισοφάρισε για τους Ολλανδούς ο Νέρες.\nΣήμερα(11/4) το ευρωπαϊκό πρόγραμμα συνεχίζεται με τα παιχνίδια του Γιουρόπα Λιγκ.


Ίσως σας φανεί υπερβολικό, όμως είναι πραγματικότητα ότι μερικά παιδιά, μόλις νιώσουν, για παράδειγμα, το πόδι τους να βουλιάζει στην άμμο, αμέσως αρχίζουν να κλαίνε σπαρακτικά ή και να «ουρλιάζουν» όπως χαρακτηριστικά ανέφερε ένας γονιός. Eίναι φυσικό να αντιδρούν έτσι, όταν έχουν την αίσθηση –πραγματική ή φανταστική – μιας απειλής για το σώμα τους.\n• Δώστε εσείς το παράδειγμα: Μιλήστε του για κάποιο φόβο που σας ταλάνιζε σε μικρή ηλικία... «Kι εγώ παλιότερα φοβόμουνα τις καταιγίδες!».\nΜ' αυτό τον τρόπο το παιδί θα καταλάβει ότι δεν είναι διαφορετικό από τους άλλους και αυτό θα το καθησυχάσει.\nΠερισσότερα σε αυτή την κατηγορία: « Παιδική παχυσαρκία Η στάση των γονιών τις εξετάσεις »


Ο Ιάσονας Φωτήλας, στην Υφυπουργό Τουρισμού κ. Σοφία Ζαχαράκη. «Ο εναλλακτικός τουρισμός στο επίκεντρο των συζητήσεων» - Ιάσονας Φωτήλας\nΟ Ιάσονας Φωτήλας, στην Υφυπουργό Τουρισμού κ. Σοφία Ζαχαράκη. «Ο εναλλακτικός τουρισμός στο επίκεντρο των συζητήσεων»\nHome » Blog » Ο Ιάσονας Φωτήλας, στην Υφυπουργό Τουρισμού κ. Σοφία Ζαχαράκη. «Ο εναλλακτικός τουρισμός στο επίκεντρο των συζητήσεων»\nΟ Ιάσονας Φωτήλας, στην Υφυπουργό Τουρισμού κ. Σοφία Ζαχαράκη. «Ο εναλλακτικός τουρισμός στο επίκεντρο των συζητήσεων»2021-04-242021-04-24https://fotilas.gr/wp-content/uploads/2019/01/nd-1.pngΙάσονας Φωτήλαςhttps://fotilas.gr/wp-content/uploads/2020/10/deltia_tupou_jfotilas-1.jpg200px200px\nO Ιάσονας Φωτήλας, βουλευτής Αχαΐας της Νέας Δημοκρατίας με αφορμή και το επικείμενο άνοιγμα του τουρισμού πραγματοποίησε επίσκεψη στην Υφυπουργό Τουρισμού κ. Σοφία Ζαχαράκη.\nΣυνομίλησαν για τα θέματα που αφορούν τον τουρισμό και ειδικότερα θέματα του εναλλακτικού τουρισμού με τον βουλευτή να μεταφέρει προς την κ. Ζαχαράκη τα σχετικά αιτήματα των Αχαιών ξενοδόχων.\nΣυζήτησαν για τις εναλλακτικές μορφές τουρισμού, στις οποίες συγκαταλέγεται ο πεζοπορικός τουρισμός μέσω του οποίου αποκτούν ξανά ζωή τα ξεχασμένα μονοπάτια αναπτύσσοντας θεματικό τουρισμό σε περιόδους πέραν της υψηλής σεζόν.\nΑναφέρθηκαν εκτενώς στη σύσταση Οργανισμών Διαχείρισης Προορισμών (DMO) και τη δημιουργία πλαισίου συνεργασίας μεταξύ δημόσιου και ιδιωτικού τομέα αλλά και στην προωθούμενη εθνική στρατηγική που αφορά την ποδηλασία.\nΟ Ιάσονας Φωτήλας ενημερώθηκε σχετικά με την επιμόρφωση και την αντίστοιχη κατάρτιση 20.000 εποχικών και μη (εποχικών) εργαζομένων σε τέσσερις κύκλους για εφτά ενότητες που αφορούν τον τουρισμό με την χρηματοδότηση του Ταμείου Ανάκαμψη, μία σημαντική πρωτοβουλία της Υφυπουργού για τη «βαριά» βιομηχανία της Ελλάδος.\nΟ βουλευτής δεν παρέλειψε να συγχαρεί την κ. Ζαχαράκη για την ενεργειακή αναβάθμιση των ξενοδοχείων, διαβιβάζοντας και την ικανοποίηση των Αχαιών ξενοδόχων.\nΟ Ιάσονας Φωτήλας και η κ. Σοφία Ζαχαράκη συμφώνησαν να βρίσκονται σε διαρκή στενή επαφή και κυρίως σε συνεργασία για θέματα που άπτονται του Υπουργείου Τουρισμού με απώτερο σκοπό την ανάδειξη του τουρισμού της Αχαΐας.\nΣυνάντηση εφ’ όλης της ύλης με την Υπουργό κ. Νίκη ΚεραμέωςΔελτία Τύπου\n«Επιτέλους μια Ελλάδα εξωστρεφής»Άρθρα


Ashampoo® Burning Studio 21 - Λογισμικό εγγραφής για CD, DVD, δίσκους Blu-ray\nΜονο 35 NZ$\nΗ ολοκληρωμένη λύση για την εγγραφή, τη δημιουργία αντιγράφων ασφαλείας και την επεξεργασία των αρχείων σας\nΑποκτήστε το καλύτερο λογισμικό εγγραφής για τον υπολογιστή σας! Το νέο Ashampoo Burning Studio 21 είναι ένας άνετος τρόπος για να εγγράψετε τα δεδομένα σας με ασφάλεια, αντιγράψετε CD, DVD και Blu-ray χωρίς προσπάθεια και σας δίνει πρόσβαση σε μια σειρά από πολυμέσα. Δημιουργήστε τις δικές σας ταινίες και παρουσιάσεις, τροποποιήστε τους υπάρχοντες δίσκους ή δημιουργήστε δίσκους βίντεο με κινούμενα μενού. Εξαγάγετε τον ήχο από μουσικά CD, δημιουργήστε αντίγραφα ασφαλείας των αρχείων σας αμέσως και, ενώ βρίσκεστε σε αυτό, δημιουργήστε τέλεια καλύμματα για τα έργα σας! Γράψτε σημαντικά δεδομένα σε οποιοδήποτε δίσκο με ισχυρή συμπίεση και προστασία με κωδικού πρόσβασης και πείτε αντίο στην απώλεια δεδομένων. Ετοιμαστείτε για το καλύτερο Burning Studio όλων των εποχών!\nΤι κάνατε με τον σχεδιασμό του Burning Studio; Κάτι υπέροχο!\nΤο Ashampoo Burning Studio 21 διαθέτει μια νέα διεπαφή πλοήγησης! Αντί για ένα κανονικό μενού, αυτή τη φορά σχεδιάσαμε ένα καρουσέλ που σας μεταφέρει ομαλά από τη μία λειτουργία στην άλλη. Οι λεπτομερείς περιγραφές χαρακτηριστικών καθιστούν πλέον πιο εύκολο από ποτέ να βρείτε αυτό που ψάχνετε και η νέα γραμμή αγαπημένων σας δίνει άμεση πρόσβαση στις αγαπημένες σας δυνατότητες! Και για το τέλος, έχουμε προσθέσει ένα κουμπί που σας μεταφέρει κατευθείαν στην αρχική σελίδα, ανεξάρτητα από το πού βρίσκεστε. Δεν σας αρέσει αυτό που βλέπετε; Πατήστε το διακόπτη και επιστρέψτε στο παραδοσιακό στυλ μενού του Burning Studio!\nΤο απλό αλλά πλούσιο σε χαρακτηριστικά λογισμικό εγγραφής\nΠολλοί χρήστες εκπλήσονται με τη πρώτη έναρξη του Burning Studio 21. Είναι πραγματικά τόσο εύκολο; Και όμως! Όλα σχεδιάζονται γύρω από τρία λογικά βήματα: επιλέξτε αρχεία, επιλέξτε λειτουργία, επιλέξτε προορισμό. Θέλετε να δημιουργήσετε ένα DVD βίντεο με ένα κινούμενο μενού σε μερικά μόνο κλικ; Θέλετε να δημιουργήσετε αντίγραφα ασφαλείας της συλλογής φωτογραφιών σας σε πολλούς δίσκους; Με το Ashampoo Burning Studio 21, ο καθένας μπορεί να το κάνει! Αν και το σύνολο χαρακτηριστικών του μπορεί να φανεί συντριπτικό στο χαρτί, έχουμε φροντίσει στο να σχεδιάσουμε γρήγορες διαδρομές για να σας βοηθήσουμε να φτάσετε τους στόχους σας σε χρόνο μηδέν και χωρίς σύγχυση!\nΜε το Burning Studio 21, δεν υπάρχει όριο στο τι μπορείτε να κάνετε! Αποκόψτε τις ταινίες σας και προσθέστε τίτλους αρχής και τέλους με μερικά μόνο κλικ. Τα βίντεο με κακή ευθυγράμμιση μπορούν πλέον να περιστραφούν άμεσα. Οι υπότιτλοι σας βοηθούν να δείξετε τι θέλετε να πείτε και τα έτοιμα θέματα ή τα προσαρμοσμένα γραφικά σας προσφέρουν επιπλέον ομορφιά. Εκπλήξτε τους φίλους και την οικογένειά σας με συναρπαστικές διαφάνειες με μουσική υπόκρουση και μετατρέψτε τις πολύτιμες αναμνήσεις σας σε ένα οπτικό αριστούργημα. Σχεδιάστε καλύμματα για μουσικά CD και χρησιμοποιήστε μωσαϊκό ή πολλά πρότυπα. Είτε πρόκειτα για οικογενειακή γιορτή, εκδήλωση εργασίας ή διακοπές, με αυτό το πρόγραμμα εγγραφής, είναι εγγυημένα τα λαμπρά αποτελέσματα!\nΠρογραμματισμένα αντίγραφα ασφαλείας\nΑποθηκεύετε τα αρχεία σας στο cloud; Γιατί να μην κρατήσετε τα αρχεία σας στο σπίτι και να τα εγγράψετε σε CD, DVD ή Blu-ray; Τα εύχρηστα σχέδια δημιουργίας αντιγράφων στο Burning Studio 21 κάνουν τη δύσκολη δουλειά για σας. Είναι τόσο εύκολο να δημιουργήσετε αντίγραφα ασφαλείας σημαντικών δεδομένων σε τοπικό επίπεδο και το πρόγραμμα μπορεί ακόμη και να σας υπενθυμίσει πότε πρέπει να γίνει το επόμενο αντίγραφο ασφαλείας! Η διαχείριση αντιγράφων ασφαλείας είναι εξίσου απλή με την αποκατάσταση αρχείων και τις ενημερώσεις με ένα κλικ. Δεν θα μπορούσε να είναι πιο εύκολο! Και μην ανησυχείτε αν τα αρχεία σας δε χωράνε σε ένα μόνο δίσκο. Η τεχνολογία επέκτασης δίσκων μας φροντίζει και επεκτείνει αυτόματα τα αρχεία σας σε πολλά κομμάτια, μαζί με συμπίεση και προστασία με κωδικό πρόσβασης για πρόσθετη ασφάλεια!\nΧαλαρώστε και ακούστε μουσική και ηχητικά βιβλία στο ραδιόφωνο του αυτοκινήτου σας\nΌταν εγγράφετε δίσκους για το ραδιόφωνο του αυτοκινήτου σας, η επιλογή της σωστής μορφής είναι κρίσιμη αλλιώς θα χάσετε τη σειρά των τραγουδιών ή θα καταλήξετε σε ένα δίσκο που δεν μπορεί να αναπαραχθεί. Το νέο Burning Studio 21 βάζει τέλος σε αυτό τον εφιάλτη! Με πάνω από 1800 προεπιλογές και προφίλ για όλα τα συνηθισμένα ραδιόφωνα αυτοκινήτου, οι δίσκοι σας θα λειτουργούν όπως πρέπει σε οποιαδήποτε συσκευή. Το πρόγραμμα υποστηρίζει επίσης προσωμοιωτές πολλαπλών αναπαραγωγέων δίσκων και λειτουργίες ισοσταθμιστή και κανονικοποίηση. Είτε είναι τραγούδι ή ηχητικό βιβλίο, το Burning Studio 21 προσφέρει την καλύτερη εμπειρία ακρόασης για τα κομμάτια σας εν κινήσει - και με τη σωστή σειρά!\nΣυμπιέστε δίσκους μουσικής και εγγράψτε αρχεία ήχου\nΘέλετε να εξάγετε ήχο από τα μουσικά CD σας; Η έξυπνη λειτουργία αντιγραφής δίσκων στο Ashampoo Burning Studio 21 εξάγει ήχο από δίσκους μουσικής μέσα σε λίγα λεπτά! Ο καλλιτέχνης και το είδος μουσικής αναγνωρίζονται αυτόματα, χωρίς την ανάγκη χειροκίνητης παρέμβασης. Μετατρέψτε ήχο από μουσικά CD σε αρχεία ήχου υψηλής ποιότητας με αληθινά ονόματα αρχείων και επιλέξτε από μια ποικιλία διαφορετικών τύπων! Φυσικά, μπορείτε στη συνέχεια να μετατρέψετε τα αρχεία σας σε δίσκους μουσικής, μαζί με ρυθμίσεις ισοσταθμιστή και έντασης για ακόμα καλύτερη εμπειρία ήχου, και να προσθέσετε τα δικά σας καλύμματα. Ακούγεται καλό; Είναι!\nΟ σωστός τύπος για κάθε ταινία\nΗ δημιουργία και εγγραφή ταινιών στον υπολογιστή σας είναι ένα από τα δυνατά σημεία του Ashampoo Burning Studio 21! Για να γίνουν οι ταινίες συμβατές με το διαδίκτυο, πρέπει να μετατραπούν στην κατάλληλη μορφή. Το Burning Studio σας έχει καλυμμένουν με μορφές όπως MPEG4, H.264 και AAC μαζί με μορφές ήχου όπως MP3, WMA, OGG και πολλά άλλα. Εγγράψτε τα πάντα, από απλές εγγραφές κινητών τηλεφώνων έως φιλόδοξες ερασιτεχνικές ταινίες με ασφάλεια και στυλ με το Burning Studio 21!\nΑνακτήστε δεδομένα από δίσκους που έχουν υποστεί ζημιά - χάρη στην προστασία από γρατσουνιές\nΗ αποδεδειγμένη τεχνολογία προστασίας από γρατζουνιές διασφαλίζει ότι τα δεδομένα σας παραμένουν ασφαλή. Οι γρατζουνιές μπορούν να καταστήσουν τις επιφάνειες των δίσκων δυσανάγνωστες και τα αρχεία ανεπανόρθωτα. Το Ashampoo Burning Studio 21 σας γλιτώνει από την ανησυχία των γρατζουνιών δημιουργώντας πολλαπλά αντίγραφα των δεδομένων σας σε όλο το δίσκο μαζί με ένα εργαλείο επείγουσας επαναφοράς! Με αυτόν τον τρόπο, μπορείτε ακόμα να ανακτήσετε τα απαραίτητα αρχεία και τις πολύτιμες αναμνήσεις σας, εάν κάποιος δίσκος σας γρατζουνιστεί στο μέλλον.\nΟ πιο εύκολος στη χρήση επεξεργαστής βίντεο στον πλανήτη!\nΤο Ashampoo Burning Studio 21 προσφέρει σας φέρνει στην επιτυχία γρηγορότερα σε κάθε έργο. Όταν ο χρόνος είναι ουσιαστικός, χρειάζονται μερικά μόνο κλικ για να συνδυάσετε εικόνες και βίντεο με κατάλληλη μουσική για να δημιουργήσετε ταινίες. Δεν υπάρχει ανάγκη για πλοήγηση σε μενού και δεν απαιτείται επιπλέον εργασία. Αν χρειαστεί, μπορείτε να ρυθμίσετε χειροκίνητα τις μεταβάσεις εικόνων - διαφορετικά είναι ένα ακόμη κλικ και τελειώσατε!\nΟ άνετος τρόπος χειρισμού εικόνων δίσκων σε ISO, CUE ή BIN\nΗ εργασία με εικόνες δίσκων όπως ISO, CUE/BIN ή ASHDISC είναι συνηθισμένη για επαγγελματίες. Το Ashampoo Burning Studio 20 παρέχει υποστήριξη χωρίς προβλήματα για όλες αυτές τις μορφές. Δημιουργήστε, αντιγράψτε, εγγράψτε και περιηγηθείτε εύκολα στις εικόνες δίσκων σας και απολαύστε την ενσωματωμένη προεπισκόπηση εικόνων. Εν τέλη, η δημιουργία εικόνων δίσκου είναι χωρίς προβλήματα και δεν είναι καθόλου χρονοβόρα.\nΚαλύμματα και ένθετα για κάθε δίσκο\nΤα λογισμικά πολυμέσων μας\nΕνώ το Ashampoo Burning Studio 21 είναι το κορυφαίο λογισμικό εγγραφής, το Ashampoo Movie Studio Pro 3 είναι το λογισμικό για την επεξεργασία βίντεο υψηλής ποιότητας, με υποστήριξη για Dolby Digital, 4K και γρήγορες μετατροπές. Για μεταγενέστερη επεξεργασία, σας συνιστούμε το Ashampoo Video Optimizer Pro για να σταθεροποιήσει και να καθαρίσει τα υπάρχοντα βίντεο και να βελτιστοποιήσει τις ρυθμίσεις ισορροπίας λευκού. Για όλα τα είδη ήχου, φροντίστε να ρίξετε μια ματιά στο Ashampoo Music Studio 7. Είτε θέλετε να βάλετε σε τάξη τη μουσική σας συλλογή, να δημιουργήσετε μια ταινία ή να μετατρέψετε αρχεία ήχου σε διάφορες μορφές, το Music Studio είναι μια εξαιρετική επιλογή για εσάς!